Oppo FIND X3 Pro 5G Habis Terjual Di Kedai Oppo, My OPPO Space & Platform Rakan Kongsi e-Dagang!

Oppo Find X3 Pro 5G habis terjual  di kedai Oppo, My OPPO Space, platform Lazada dan Shopee! Pengguna yang ingin membeli juga boleh dibeli melalui platform  Maxis, Celcom, DiGi dan U-Mobile.

Mulai sekarang, pengguna juga boleh menjadualkan kumpulan kedua Oppo Find X3 Pro 5G, dan boleh mendapatkan hadiah RM1359, termasuk: OPPO Band, Pengecas Tanpa Wayar, casing Telefon Mudah Alih Kevlar, lanjutan 1 tahun Waranti + Satu Tahun Screenword dan 1TB penyimpanan awan Heytap.

Anda hanya boleh menjadualkan OPPO Find X3 Pro 5g di kedai Oppo, dan minat boleh mula menjadualkan, sementara stok tersedia.

Untuk maklumat lanjut, anda boleh melayari Laman sesawang Rasmi OPPO dan Facebook.


Tadawul Umum Tarikh Pelancaran Pasaran Derivatif dan Niaga Hadapan Indeks Saudi

RIYADH, Arab Saudi, 15 Julai 2020 /PRNewswire/ — Bursa Saham Saudi (Tadawul) hari ini mengumumkan bahawa pelancaran derivatif dagangan-bursa akan diadakan pada 30 Ogos 2020. Produk derivatif dagangan-bursa pertama ini merupakan kontrak niaga hadapan indeks, Saudi Futures 30 (SF30). Kontrak ini adalah berdasarkan MSCI Tadawul 30 Index (MT30).

Pelancaran Pasaran Derivatif ini bertujuan untuk menyokong selanjutnya pertumbuhan pasaran modal Saudi dengan mencipta peluang baharu untuk pelabur, menyediakan mereka dengan alat lindung nilai untuk mengurus risiko dan bagi meluaskan peluang pendedahan kepada salah satu pasaran yang terbesar dan paling cair di dunia – Pasaran Saudi. Ketika pasaran ini membangun, Tadawul mempunyai rancangan untuk memperkenalkan lebih banyak produk derivatif seperti Niaga Hadapan Saham Tunggal, Opsyen Saham Tunggal dan Opsyen Indeks.

Eng. Khalid Al Hussan, Ketua Pegawai Eksekutif Tadawul, berkata: “Hari ini, kami dengan bangganya dapat mengatakan bahawa pasaran modal kami bukan sahaja merupakan yang terbesar di rantau ini, tetapi juga yang membangun paling pantas berbanding kebanyakan bursa dari segi produk dan perkhidmatan yang kami tawarkan. Pengenalan kepada perdagangan derivatif merupakan bukti selanjutnya komitmen kami untuk menyediakan pelabur kami dengan produk dan perkhidmatan yang terpelbagai serta inovatif bagi memenuhi semua keperluan mereka.”

“Pelancaran Pasaran Derivatif di Arab Saudi sebagai salah satu inisiatif utama Program Pembangunan Sektor Kewangan (FSDP) di bawah Wawasan Saudi 2030 merupakan satu langkah penting untuk memperkenalkan produk pasaran yang sofistikated dan mewujudkan persekitaran perdagangan yang menarik kepada penduduk tempatan serta pelindung nilai dan pedagang antarabangsa,” tambah Al Hussan.

Bursa Saham Saudi (Tadawul) ialah satu-satunya entiti yang mendapat kebenaran di Kerajaan Arab Saudi untuk bertindak sebagai bursa sekuriti (Bursa) Kerajaan ini, menyenaraikan dan memperdagangkan sekuriti. Susulan penyenaraian Saudi Aramco, IPO yang terbesar dalam sejarah, Tadawul ialah pasaran saham ke-9 terbesar antara 67 anggota dalam Persekutuan Bursa Dunia (World Federation of Exchanges) dan merupakan pasaran dominan dalam Majlis Kerjasama Negara-negara Teluk (GCC). Bursa ini merupakan pasaran saham ke-3 terbesar antara rakan setara pasarannya yang baru muncul. Untuk maklumat lanjut lihat: www.tadawul.com.sa

Latar Belakang MSCI Tadawul 30 index (MT30)

MSCI Tadawul 30 Index (MT30) dilancarkan oleh Tadawul serta MSCI dan beroperasi pada 30 Januari 2019. MT30 Index berasal daripada MSCI Saudi Arabia Index yang lebih luas dan diwujudkan untuk menonjolkan prestasi kira-kira 30 saham terbesar dan paling cair yang disenaraikan di Tadawul berdasarkan permodalan apungan bebas.

Konstituen awal Indeks ini menonjolkan kira-kira 87% daripada jumlah permodalan pasaran untuk pasaran Arab Saudi yang lebih luas. Pemberat sekuriti individu dalam indeks ini dihadkan pada 15% bagi meminimumkan risiko penumpuan. Indeks ini akan diimbangi semula pada setiap suku tahun (hampir pada hari perniagaan terakhir pada bulan Mei, Ogos, November dan Februari serentak dengan Ulasan Indeks bagi Indeks Pasaran Boleh Labur Global MSCI).

Hubungan Tadawul:Mohammed Al Abdullah+966 (54) 541-1133mohammed.abdullah@tadawul.com.sa

Keywords: Banking/Financial Service Computer/Electronics New products/services Financial Technology


Memang Tidak Akan Menyesal Beli Peranti Eksklusif OPPO A95!!!

Kadang-kala korang mesti tertanya-tanya adakah korang membuat keputusan yag betul ketika membeli telefon pintar yang baharu sehingga membuatkan korang rasa menyesal selepas membelinya. Tapi ini ada berita baik sebab apabila korang beli telefon OPPO A95 ini, pastinya korang tidak akan menyesal. Nak tahu kenapa? Meh min kongsikan!!!

Nak tahu tak OPPO A95 ni hadir dengan berat yang sangat ringgan 175 g dan hanya 7.95 mm nipis. Dengan skrin berlubang  AMOLED FHD+ 6.43 inci Warna yang dihadirkan juga sangat cantik apabila ia disertakan dengan Ini warna Glowing Rainbow Silver.

Bukan itu sahaja tau, ia jugak turut disertakan dengan beberapa ciri khas yang mana ia disertakan dengan Anti Dust dan cap jari juga tidak akan kelihatan kerna material yang digunakan pada panel belakang sangat eksklusif dan pada harga yang sangat berpatutan yang tak menyesal kalau beli tau!!

Sungguhpun ia bukan dalam kategori kayangan, tetapi, kuasa dalamannya tidak dapat dinafikan lagi apabila ia dihadirkan dengan SnapdragonTM 662 dan konfigurasi 8GB RAM + 128GB ROM yang besar yang pastinya buat performance jadi lebih smooth. Ini ada satu lagi sebab kenapa O{PPO A95 ini berbaloi apabila ia hadir dengan Teknologi Pengembangan RAM OPPO turut hadir pada A95. Dengan Pengembangan RAM, jika telefon kehabisan ruang RAM yang boleh digunakan, pengguna boleh memilih untuk menukar sebahagian daripada ROM yang tersedia kepada RAM maya untuk memastikan telefon beroperasi dengan lancar yang mana ia mampu prestasi improve data reading

Yang berbaloi mengenai peranti ini adalah ia turut hadir dengan keupayaan gaming yang sangat baik tau!!! Dihadirkan dengan Teknologi Hyper Boost OPPO yang dipatenkan memastikan kadar bingkai yang lebih stabil semasa permainan, dengan penggunaan kuasa yang lebih sedikit dan kawalan suhu yang lebih baik. Tak cukup dengan itu, ia turut dihadirkan dengan Hyper Boost yang meningkatkan sentuhan dan responsif dalam permainan sambil mengurangkan ketinggalan, meningkatkan kadar bingkai dan menambah baik masa pemuatan, memberikan anda pengalaman permainan terbaik pada OPPO A95.

Berbaloi sememangnya berbaloi apabila ia turut dihadirkan dengan Game Space membolehkan sistem mengoptimumkan prestasi dengan meningkatkan kelajuan rangkaian dan meningkatkan penggunaan memori semasa bermain. Game Assistant serba baharu dengan reka letak halaman yang dikemas kini daripada bar sisi skrin untuk memantau persekitaran permainan dan banyak lagi. Sememangnya enak ketika anda bermain game menggunakan peranti ini dan pastinya tidak menyesal tau!!!

Bab yang ni pasti korang tidak akan rasa menyesal laa apabila peranti ini hadir dengan keupayaan kamera 48MP + 2MP + 2MP bagi kamera belakang dan 16 MP bagi kamera hadapan. Kualiti gambar pastinya bukan kaleng-kaleng guys. Perincian warna ia dihadirkan pasti membuatkan korang terkesima melihatnya.

AI Beautification memberikan kesan kecantikan kulit yang lebih tepat dan pelbagai berdasarkan persekitaran ambien. Ciri Tona Kulit Pintar OPPO juga menambah kesan pelicinan dan pencerahan yang disesuaikan dengan pilihan individu. Dengan Front Night mode, anda masih boleh menangkap imej yang sangat jelas daripada kamera hadapan walaupun dalam persekitaran gelap. Imej yang terhasil sangat tajam terutamanya warna yang dihasilkan sangat baik dan jelas.

Jadi berbaloi kan beli telefon OPPO A95 ini tau. Bagi yang nak beli, ini ada promosi menarik buat anda.

20 November hingga 14 Disember 2021

Promosi PWP, pelanggan yang membeli add-on OPPO A95 RM1 boleh mendapatkan EncoBuds bernilai RM159 Saluran Tersedia: My OPPO Space, Kedai Jenama OPPO, Kedai Dalam Talian Rasmi OPPO, Peniaga Sah OPPO, Kedai Dalam Talian Sah OPPO, Rakan Kongsi Kedai Rangkaian, rakan kongsi telco dan rakan kongsi E-comm seperti Shopee dan Lazada

20 November hingga 14 Januari 2022

Ahli Aplikasi OPPO saya boleh mendapatkan baucar minuman Starbucks beli 1 percuma 1 buatan tangan percuma bersaiz Grande & sarung telefon peribadi terhad bernilai RM99

Promosi Eksklusif OPPO Brand Store, tambah RM95 boleh dapat OPPO Band bernilai RM159

Beli dalam talian, ambil di mana-mana OPPO Brand Store. Dapatkan jaminan lanjutan 6 bulan bernilai RM49.90.

Hadiah bernilai sehingga RM70,000, OPPO Powerbank dan banyak lagi hadiah untuk direbut di jerayawara OPPO A95 yang terletak di Mid Valley

100 pelanggan pertama yang membeli OPPO A95 mereka di jerayawara Mid Valley layak menerima Bank Kuasa Caj Flash VOOC OPPO bernilai RM229 dan menyertai peraduan interaktif mereka dan memenangi lebih banyak ganjaran.

Klik link berikut bagi maklumat alnjut:


Celcom Tawar 100,000 Telefon Pintar Percuma Selama 101 Hari!

Celcom Axiata Berhad menawarkan para pelanggan peluang eksklusif untuk memiliki satu atau lebih telefon pintar daripada 100,000 yang ditawarkan secara PERCUMA tanpa sebarang bayaran pendahuluan.

Mulai sekarang hingga 29 Disember 2018, pelanggan bakal menikmati peluang pengecualian bayaran pendahuluan untuk kesemua pelan peranti tergabung pasca bayar Celcom. (Celcom Mobile Gold Plus, Celcom Mobile Gold Supreme, Celcom Mobile Platinum dan Celcom Mobile Platinum).

Bagi pelanggan yang telah menggunakan perkhidmatan Celcom lebih dari 12 bulan dan tidak pernah dikenakan sekatan perkhidmatan selama 3 bulan, mereka boleh menikmati pengecualian awal apabila melanggan salah satu daripada empat pelan tersenarai bersama kontrak peranti Celcom.

Selain itu, pelanggan baru Celcom juga mereka dapat menikmati pengecualian bayaran pendahuluan separa apabila mereka mendaftar dengan mana-mana pelan peranti tergabung Celcom.

Di samping itu, Celcom memperkenalkan dua ciri peranti tergabung baru iaitu Contract Extension dan Change Plan Anytime.

Untuk maklumat lanjut berkenaan terma dan syarat tawaran, layari laman web Celcom.


Gaming Carry Case Black Shark 3 Pro Knight Grey Version Boleh Di Pra Tempah Bermula 23 Julai Ini!!!

Gaming Carry Case Black Shark 3 Pro Knight Grey Version bakal dilancarkan di Malaysia pada 23 Julai ini, namun ada sesuatu yang menarik apabila anda boleh melakukan pratempahan bagi gajet ini bermula dari 23 Julai sehingga 25 Julai.

Peminat boleh membelinya di laman sesawang Black Shark Official Store di Shopee.

Gajet ini akan memberikan perlindungan penuh kepada peranti ini dari pasir, habut, kotoran dan percikan air.

Peranti ini dijual pada harga RM129.90. Namun, sekiranya anda membeli peranti Black Shark, anda boleh membeli casing ini pada hargha RM89.90 sahaja.


Server Pokemon Go Untuk Negara Asia Sudah Ditambah, Tapi…

Selepas mendapat tahu bahawa Niantic telah melancarkan server tambahan untuk pemain Eropah pagi ini, kami mempunyai lebih banyak berita baik dan berita kurang baik untuk anda. Niantic telah melancarkan beberapa server khas untuk menyokong permainan Pokemon Go di asia.

Berita baiknya adalah sebanyak 44 server sedang dilancarkan, dan beberapa server tersebut adalah untuk negara/kawasan asia seperti Hong Kong, Indonesia, Jepun, Singapura, Taiwan dan Thailand.

Berita buruknya pula, seperti yang anda lihat masih tiada nama Malaysia dalam senarai tersebut. Namu itu tidak bermakna kita tidak dapat bermain permainan ini. Ketika ini masih belum ada petanda jelas bagaimana server ini berfungsi, berkemungkinan besar kita negara yang tidak mempunyai server khas akan menumpang server negara lain.


Samsung Galaxy Folder 2 – Peranti Android Boleh Lipat

Mengimbau kembali pada zaman Nokia N90, Sony Ericsson W518, Motorola Razr, ini antara peranti yang digayakan sekitar tahun 2004 hingga 2009. Fungsi lipat yang terletak di telinga ini membuatkan orang di sekeliling tidak kelip memandang.

Kembali pada tahun 2016, Samsung telah mengeluarkan telefon pintar yang diberi nama Samsung Galaxy Folder 2 menggunakan Android 6.0.1 Marshmallow hanya untuk pasaran China. Baru-baru ini, Samsung memasarkannya di negara sendiri iaitu Korea Selatan dengan tanda harga KRW297,000 (sekitar RM1,115).

Spesifikasi Galaxy Folder 2 dikuasakan oleh Snapdragon 425, RAM sebanyak 2GB serta storan dalaman 16GB. Manakala paparan bersaiz 3.8 inci WVGA dimuatkan pada kerangka dengan dimensi 122 x 60.2 x 15.4mm. Kamera utama menerima 8 Megapiksel LED flash dan kamera depan 5 Megapiksel cukup untuk merakam gambar santai.

Berat sebanyak 160g ini diambil kira bersama bateri berkapasiti 1,950mAh. Samsung juga mengeluarkan dua varian 3G dan 4G LTE pada peranti berwarna Merah Ruby ini.

Jika dibawa ke pasaran Malaysia, adakah anda akan mengeluarkan wang poket untuk mendapatkannya?


Siri Huawei P30 Dedah Lagi Kebolehan Rakaman Video Zum + Dual-View Video

Semakin dekat pelancaran rasmi siri HUAWEI P30, semakin jelas teknologi inovasi yang sebelum ini hanya ura-ura kini mendapat kepastian dari HUAWEI sendiri.

Selain video yang memperlihatkan kehebatan rakaman video dalam pencahayaan rendah, hari ini HUAWEI mendedah lagi dua video yang menunjukkan kebolehan rakaman video zum dan ciri Dual-View video yang sangat menarik.

Bagaimana dapat merakam dua gambaran pada masa yang sama? Video pendek ini menggambarkan bahawa Siri HUAWEI P30 mempunyai keupayaan merakam dua gambar dari jauh dan dekat pada masa yang serentak.

Video ini dipisahkan menjadi dua, di mana sebelah kiri memaparkan gambar jarak dekat manakala sebelah kanan memaparkan pemandangan panorama dengan lensa sudut lebar.

Satu lagi video memperlihatkan kehebatan zum luar biasa pada siri P30 ini, di mana objek jauh boleh diambil dengan sangat jelas di bawah sokongan 10x hibrid zum dan 50x digital zum. Prestasi zum ini terbukti dengan teaser yang telah dikeluarkan sebelum ini antaranya perkahwinan Fasha Sandha, konsert Wang Leehom  dan Blue.

Apa-apa pun nantikan laporan lebih terperinci dari kami pada 26 Mac 2019, 9 malam ini.


Samsung Galaxy M31 Rasmi – Kamera Utama 64MP + Bateri Besar 6,000mAh

Seperti dijanjikan, Samsung Galaxy M31 kini diperkenalkan secara rasmi dalam acara pelancaran berlangsung di India. Peranti ini membawakan pelbagai penambahbaikan ketara yang boleh dikategorikan menarik.

Samsung Galaxy M31 membawakan skrin bersaiz 6.4″ HD+ dengan paparan Super AMOLED serta rekaan Infinity-U. Nisbah aspek peranti adalah sebanyak 19:5:9 dan paparan dilindungi oleh Corning Gorilla Glass 3. Dalaman peranti menggunakan cip pemproses Exynos 9611 dengan penyimpanan LPDD4x RAM dan UFS 2.1. Turut tersedia, slot kad microSD yang berdedikasi untuk penyimpanan lebih banyak.

Spesifikasi kamera pula, Samsung Galaxy M31 dibekalkan dengan gabungan lensa 64MP + 8MP + 5MP + 5MP bersama kamera selfie sebesar 32MP (f/2.0). Kamera utama menawarkan ciri menarik seperti Live Focus, Makro Shot, Mod Malam, mod Super Steady, Super Slo Mo, Hyperlapse dan rakaman video 4K.

Melengkapi peranti, bateri besar berkapasiti 6,000mAh dengan pengecasan pantas 15W. Samsung Galaxy M31 menggunakan antaramuka One UI 2.0 berasaskan Android 10. Sebagai tambahan, ia menyertakan sokongan pengimbas cap jari fizikal dan sokongan surround Dolby Atmos 360, dual 4G VoLTE, Wi-Fi 802.11ac, Bluetooth 5.0, GPS, USB-C dan bicu audio 3.5mm.


Tutorial: Bunyi SPEAKER iPhone Lebih Kuat TANPA Perlu JAILBREAK!

Segalanya bermula melalui satu tweet yang telah dikongsikan oleh seorang pengguna laman sosial di Twitter yang menjadi viral. Berdasarkan kepada perkongsian tweet tersebut, pengguna akaun yang dikenali sebagai TheBae telah mendedahkan cara termudah untuk pemilik peranti iPhone menguatkan bunyi speaker peranti mereka dengan cara yang sangat mudah, tanpa perlu menjalankan proses Jailbreak. Jadi sekiranya anda merasakan kekuatan speaker iPhone masih belum cukup kuat, jom kita ikuti tip yang akan diajar seperti berikut…

Berdasarkan kepada percubaan yang telah dibuat, tip ini hanya mampu menaikkan tahap kelantangan speaker pada model iPhone 6s, 6s Plus, 7 dan juga 7 Plus sahaja. Manakala model seperti iPhone 5, 5s, 6 dan juga 6 Plus tidak memberi sebarang efek bunyi. Tip ini tidak pula dicuba pada mana-mana model iPad, jadi tidak salah untuk anda mencubanya kerana ia tidak memerlukan sebarang proses yang rumit.

• Langkah 1 > Akses menu Settings pada peranti iOS anda.

• Langkah 2 > Tatal paparan skrin ke bawah dan cari menu Music.

• Langkah 3 > Sekali lagi tatal paparan skrin ke bawah dan cari menu EQ.

• Langkah 4 > Berdasarkan kepada senarai tetapan equalizer yang ada, cari dan pilih mod Late Night dan aktifkannya.

• Langkah 5 > Untuk mendengar perbezaan tahap kekuatan speaker selepas mod Late Night dipilih, anda boleh memainkan muzik pada background dan cuba tukar antara mod tersebut dengan mod yang lain.

Menurut Apple, Late Night merupakan mod yang telah dimampatkan output dinamik audionya dengan mengurangkan kekuatan bunyi petikan audio lantang, tetapi dalam masa yang sama akan menaikkan petikan audio yang perlahan. Mod ini sebenarnya sesuai untuk mendengar audio di dalam kapal terbang ataupun dalam persekitaran yang bising.


Reviu Eksklusif: Bateri Redmi 9T 6000mAh Dengan Daya Tahan Yang Lama!! Kamera Quad 48MP Membawa Keseronokan Fotografi!

Produk peringkat kelas mampu-milik terbaru Xiaomi, Redmi 9T dilancarkan secara rasmi di Malaysia, sekarang sudah ada di tangan editor! Peranti ini mempunyai prestasi dan daya tahan yang sangat baik, reka bentuk penampilan yang unik serta dapat mengambil fotografi dengan baik. Seterusnya, jom tengok fungsi utama dan ciri khas Redmi 9T ini!

Dari segi penampilan, Redmi 9T mengadaptasi rekaan moden yang sangat baik.  Peranti ini mempunyai cengkaman yang baik, tetapi rasanya peranti ini agak tebal.

Bahagian atas dan bawah badan peranti ini mempunyai reka bentuk yang rata. Bahagian bawahnya dilengkapi dengan pembesar suara, port pengisian Type-C dan lubang mikrofon dan bahagian atasnya mempunyai pembesar suara lain, lubang fon kepala 3.5mm dan lubang mikrofon.

Bahagian kanan peranti ini dilengkapi dengan butang kawalan kelantangan dan suis kuasa.  Suis kuasa peranti ini bergabung dengan pengimbas cap jari kerana Redmi 9T menggunakan fungsi membuka kunci sidik jari sisi Slot kad SIM disediakan di sisi sebelah.

Redmi 9T dilengkapi dengan 6.53 inci FHD + waterdrop screen dan Corning Gorilla Glass 3 yang tahan calar secara berkesan serta meningkatkan pengalaman pengguna untuk menonton video yang berkualiti tinggi.

Selain itu, skrin ini juga dilengkapi dengan pensijilan cahaya biru rendah Widevine L1 dan TÜV Rheinland. Semasa pengguna menjelajahi Internet dengan masa yang panjang, mod membaca boleh dihidupkan, dan skrin akan mengurangi cahaya biru sehingga minimum untuk melindungi mata pengguna supaya pengguna tidak mudah berasa letih.

Sudah tentu, mod gelap memang diperlukan! Sekiranya korang sering menggunakan telefon korang dalam keadaan yang gelap (lebih baik jangan kerap guna fon macam ini), admin cadangkan korang untuk menghidupkan mod ini supaya korang rasa lebih selesa. Pengguna juga boleh menghidupkan mod gelap untuk aplikasi pihak ketiga agar visual antara muka lebih bersepadu.

Redmi 9T dilengkapi dengan lensa utama 48MP AI. Keempat-empat lensa termasuk kamera utama 48MP, sudut lebar 8MP, makro 2MP dan lensa kedalaman 2MP. Kamera ini juga menyediakan pelbagai mod potret, dan pengguna juga dapat mengaktifkan mode HDR, AI, kecantikan atau penapis secara manual.

Kedua-dua lensa depan dan belakang dapat menggunakan mod potret dan penyesuaikan tahap kecantikan. Semasa korang mengambil gambar selfie, korang juga dapat menyesuaikan kesan kecantikan wajah dalam sebahagian muka. Pada masa yang sama, peranti ini juga menyediakan pelbagai jenis pilihan penapis yang membolehkan korang menghasilkan pelbagai gambar atau video blockbuster yang unik.

Kamera Redmi 9T dilengkapi dengan fungsi bingkai filem yang baru. Peranti ini juga menyediakan pelbagai kelajuan dan time lapse untuk rakaman video. Bukan sahaja fungsi yang admin perkenalkan kepada korang, peranti ini juga menyediakan mod video kecil yang memberi pilihan seperti pengindahan, penapis, kaleidoskop dan tetapan kelajuan kepada pengguna untuk merakam lebih banyak gambar dan video kreatif.

Berikut adalah hasil gambar sebenar Redmi 9T:

Salah satu sorotan terbesar Redmi 9T merupakan kapasiti bateri 6000mAh yang besar. Baterinya menyokong pengecasan pantas 18W yang dapat meminimumkan masa pengguna menunggu bateri caj sampai penuh dan mempercepat proses waktu pengisian bateri.

Selain mempunyai pengecasan pantas, Redmi 9T juga memiliki mod penjimatan bateri. Jika mod penjimatan bateri dihidupkan, pengguna dapat memilih 6 aplikasi selain panggilan, buku alamat, dan pesanan teks. Antaramuka akan juga menjadi hitam sepenuhnya, dan kecerahan akan disesuaikan secara automatik. Dengan cara ini, masa penggunaan akan lebih panjang.

Redmi 9T dilengkapi dengan cip Snapdragon 662 di dalam bahagian perkakasan dalaman yang digabungkan dengan pemproses penjimatan kuasa 11nm supaya peranti mempunyai prestasi yang lebih tinggi, kurang panas dan penggunaan kuasa yang lebih rendah. Di samping itu, Redmi 9T memiliki fungsi Game Turbo yang dapat meningkatkan prestasi permainan. Dengan fungsi ini, pengguna juga dapat menghidupkan mod tanpa gangguan, merakam skrin semasa bermain permainan dan membuka jendela kecil bagi aplikasi lain.

Selain itu, admin juga menyebutkan di atas bahawa Redmi 9T menggunakan pengimbas cap jari di bahagian sisi peranti. Setelah korang memasukkan cap jari, korang juga dapat membuka kunci dengan menyentuh atau menekan pengimbas cap jari. Sudah tentu, korang masih boleh memilih pengesanan muka untuk membuka kunci peranti.

Sebagai model mampu-milik, Redmi 9T mempunyai prestasi keseluruhan yang baik dari segi reka bentuk dan fungsi kamera. Peranti ini mempunyai reka bentuk badan dan skema warna sangat menarik, serta mempunyai kapasiti bateri 6000mAh yang besar. Oleh itu, ketebalannya memang dah boleh dijangkan. Perkara seterusnya ialah fungsi kameranya yang mencukupi dan menyeronokkan daripada yang admin bayangkan. Hasil gambar kelihatan cantik dengan berbagai-bagai mod fotografi yang kreatif. Yang terakhir ialah kapasiti bateri 6000mAh yang besar, tetapi cas 18W tidak cukup pantas. Terdapat satu perkara yang admin rasa sayang sekali ialah reaksinya kadang-kadang tidak cukup sensitif, dan kadang-kadang tidak lancar semasa operasi, tetapi versi yang admin cuba ialah versi RAM 4GB. Oleh itu, admin pun tidak tahu apakah kelebihan versi RAM 6GB berbanding dengan versi RAM 4GB~

Harga bagi Redmi 9T ialah RM599 (4GB + 64GB) dan RM699 (6GB + 128GB). Pengguna yang berminat boleh membelinya secara atas talian di kedai Xiaomi rasmi Lazada atau Shopee, atau pergi ke kedai Xiaomi yang rasmi untuk membeli peranti ini. Untuk mendapat maklumat lebih lanjut mengenai produk Xiaomi Malaysia, sila layari laman web rasmi, Facebook atau Instagram rasmi.


Bersedia Semua! realme XT Bakal Masuk Malaysia Pada 30 Oktober 2019!

Sekian lama menjadi bualan serta igauan orang ramai, Realme kini berkongsi khabar gembira dengan memaklumkan bahawa mereka bakal mengemaskini barisan smartphone mereka dengan satu lagi model baharu iaitu Realme XT!

Menurut Realme, model ini bakal diperkenal secara rasmi pada 30 Oktober 2019! Perkara ini didedahkan sendiri oleh Realme menerusi satu posting di Instagram dan Facebook rasmi mereka. Sedia maklum, Realme XT sememangnya mendapat perhatian ramai dan menjadi bualan warganet sejak awal kemunculannya lagi.


Black Shark 2 Pro Sokong Snapdragon 855 Plus – Diperkenal Secara Rasmi Pada 30 Julai 2019!

Semakin sengit…Sejak kemunculan cip Snapdragon 855 Plus, nampaknya pengeluar telefon pintar dilihat berlumba-lumba menghasilkan smartphone yang ‘dibungkus’ dengan cipset tersebut.

Terbaru, pihak Xiaomi dikatakan telah pun mengacah kehadiran satu lagi model baharu iaitu Black Shark 2 Pro. Memetik imej penggoda yang dikongsi menerusi laman Weibo, Black Shark 2 Pro bakal diperkenal secara rasmi pada 30 Julai 2019 di China.

Paling menarik perhatian, peranti ini juga dikatakan telah muncul di platform penanda aras Geekbench dengan kod nama “blackshark DLT-A0” – penyenaraian mendedahkan ia dibekalkan dengan cipset Snapdragon 855 Plus dan sokongan 12GB RAM.

Penyenaraian juga mendedahkan, peranti ini dilihat mencatatkan 3,623 mata dalam ujian satu teras dan 11,367 mata pula untuk ujian pelbagai teras (skor sedikit tinggi berbanding ASUS ROG Phone 2). Seperti biasa, sama-sama kita tunggu kejutan selanjutnya.


[TERTIRIS] : ASUS ROG Phone 2 Muncul Di Laman TEENA – Bakal Dilengkapi Bateri 5,800 mAh?

Lagi…Lagi…Dan lagi! ASUS ROG Phone 2 kini sekali lagi menjadi bualan warganet. Maklumat terbaru mendedahkan pendatang baru ASUS itu kini telah muncul di laman TEENA – sekaligus mendedahkan beberapa spesifikasi utama.

Penyenaraian TEENA mendedahkan – ASUS ROG Phone 2 muncul dengan kod nama ASUS_I00DA bakal dilengkapi dengan paparan bersaiz 6.59 dan bateri berkapisiti 5,800 mAh. Jika perkara ini benar, ia menjadikan ROG Phone 2 dijangka tiba dengan kapasiti bateri yang cukup besar.

Disamping itu, imej reka bentuk peranti juga kini turut tertitis – kelihatan binaan bezel yang nipis pada bahagian atas dan bawah peranti. Tiada pengimbas cap jari fizikal pada panel belakang – sekaligus memberi gambaran ia bakal mempunyai sensor cap jari terbina pada skrin.

Pun begitu, maklumat tertiris masih lagi rumors dan belum diketahui kesahihannya. Apa agaknya kejutan bakal dirancang oleh ASUS? Sama-sama kita tunggu dan kekal bersama eRing untuk lebih info terkini!


Nifty Games Mengumumkan Pelantikan Peter Moore sebagai Ahli Lembaga Pengarah

Perintis permainan video kembali ke Industri dengan membawa bersama pengalaman luas kepada penerbit permainan mudah alih sukan yang berlesen secara sah

SAN FRANCISCO, 11 Disember 2020 /PRNewswire/ — Nifty Games Inc., pembangun dan penerbit yang memfokuskan pada sesi permainan cepat, permainan sukan secara bersemuka untuk peranti mudah alih, mengumumkan pelantikan legenda industri Peter Moore sebagai Ahli Lembaga Pengarah Nifty Games, berkuatkuasa serta merta.

Berita ini diumumkan selepas pelancaran NFL Clash, permainan bola sepak Amerika mudah alih yang pertama, pada bulan Ogos 2020. Nifty Games sebelum ini telah mengumumkan kerjasama dengan kedua-dua NBA dan NFL termasuk Persatuan Pemain, iaitu NBPA dan NFLPA.

En. Moore mempunyai rekod yang cemerlang dalam industri permainan video, beliau pernah memegang jawatan sebagai Presiden Sega Amerika dan beliau bertanggungjawab untuk pelancaran Dreamcast, juga sebagai Naib Presiden Korporat bahagian Perniagaan Hiburan Interaktif Microsoft dan beliau bertanggung jawab dalam pelancaran konsol untuk Xbox 360. Beliau mengetuai bahagian permainan Electronic Arts (EA) pada tahun 2007 hingga 2011, sebelum dilantik sebagai Ketua Pegawai Operasi Electronic Arts pada tahun 2012. Pada tahun 2017, beliau dilantik sebagai Ketua Pegawai Eksekutif Liverpool Football Club. Semasa berkhidmat dengan kelab tersebut, Liverpool telah memenangi Liga Juara-Juara UEFA, Piala Dunia Kelab FIFA dan Liga Perdana. En. Moore juga dinobatkan sebagai CEO Terbaik Liga Perdana pada tahun 2019.

Jon Middleton, Ketua Pegawai Eksekutif Nifty Games, berkata: “Kami sangat gembira dan mengalu-alukan Peter Moore sebagai Lembaga Pengarah. Rekod karier Peter adalah amat cemerlang – pengalamannya menerajui Xbox, EA Sports dan kejayaannya baru-baru ini dengan pasukan tempat asalnya Liverpool F.C. merupakan suatu pengetahuan yang luar biasa untuk membantu membawa kemajuan kepada syarikat ini dan menyediakan sukan Nifty Games dalam jumlah yang besar, yang dibangunkan khusus untuk berbilion pemain mudah alih di seluruh dunia.”

Mengulas tentang pelantikannya, Peter Moore menyatakan: “Saya teruja dapat bergabung dengan Lembaga Pengarah Nifty Games dan berharap dapat bekerjasama dengan pengasas Jon Middleton, Pete Wanat dan pasukan di Nifty untuk mencipta genre baharu dalam permainan sukan pada keseluruhannya. Kami mempunyai peluang besar di hadapan kami.”

Untuk maklumat lanjut, sila layari: www.niftygamesinc.com

Tentang Nifty GamesNifty Games, ialah sebuah perniagaan yang dibiayai sebagai pembangun dan penerbit permainan video, yang memfokuskan pada sesi permainan cepat, permainan sukan secara bersemuka untuk peranti mudah alih. Nifty Games ialah rakan kongsi kepada NBA, NFL, NBPA & NFLPA. Syarikat ini berpusat di San Francisco Bay Area, dengan pejabat di Los Angeles dan Chicago. Ketahui lebih lanjut di www.niftygamesinc.com

Sila hubungi: Alex Verrey, +44 (0) 7957 204 660

Keywords: Electronics Gaming Computer/Electronics Entertainment Sports Personnel announcements


Syarikat pemula dapur awan Taiwan 3 SQUARE kumpul dana benih

TAIPEI, 22 Jun 2021 /PRNewswire/ — Meskipun banyak syarikat dalam industri makanan dan minuman (F&B) merasakan kesan negatif daripada pandemik coronavirus, 3 SQUARE – jaringan medan selera digital dan kumpulan restoran maya – hari ini mengumumkan bahawa ia berjaya mengumpul dana daripada pusingan benih terlebih langgan sebanyak US$1.2 juta.

3 SQUARE Victor J. Chow and team

3 SQUARE mengumpul pusingan pelaburan daripada rangkaian kedai serbaneka Taiwan yang terkemuka Hanshin Department Store Co. Ltd dan firma modal teroka (VC) teknologi makanan Foodland Ventures. Pejabat-pejabat keluarga terkenal dan pelabur-pelabur persendirian turut mengambil bahagian. Dana tersebut akan digunakan untuk mengembangkan perniagaan di Taiwan dan mempersiapkan penembusannya ke Asia Tenggara dan Asia Utara.

Syarikat tersebut ditubuhkan pada tahun 2020 oleh Victor J. Chow. Victor, dahulunya merupakan seorang eksekutif di platform penghantaran makanan honestbee dan foodpanda, mempunyai pengalaman luas dalam menawarkan perkhidmatan kepada lebih 5,000 restoran di Taiwan dan 25,000 restoran di seluruh rantau Asia Pasifik. Minat beliau terhadap makanan dan sanjungan beliau terhadap pemilik restoran bermula pada usia muda, yang mana beliau membesar dalam sebuah keluarga pendatang yang memiliki, mengendalikan dan melabur dalam pelbagai restoran.

“Dengan COVID-19 yang membawa kepada penutupan restoran dan bar, ramai pemilik restoran mencari alternatif terhadap model perniagaan restoran fizikal tradisional bagi mengatasi perubahan ketara dari segi pemintaan pengguna bermula daripada makan di restoran hinggalah penghantaran makanan, pasaran F&B yang berubah dengan pantas dan kos overhed yang tinggi. 3 SQUARE menghapuskan halangan terhadap pertumbuhan, mengurangkan risiko dan membolehkan rakan kongsi berkembang dengan cara yang menguntungkan dengan menyediakan ruang dapur awan yang dinaik taraf,” kata Victor, ketua eksekutif 3 SQUARE.

Lokasi pertama 3 SQUARE ialah di pusat Bandar Taipei, dengan dua puluh jenama restoran disediakan untuk perkhidmatan penghantaran, bawa pulang dan makan di restoran. Rakan-rakan kongsi restoran yang popular melibatkan jenama-jenama baharu daripada MUME Group berbintang Michelin dan gerai pasar malam berusia 30 tahun Shi Yuan Taiwanese Fried Chicken.

3 SQUARE juga mempunyai kumpulan restoran maya dengan enam konsep restoran berjenama penuh dalaman tersedia semasa pelancaran. Menu-menu ini dibangunkan menggunakan data raya dan analisis trend dengan reka bentuk kulinari dan pandangan pengguna mengenai makanan terbaik yang diminati oleh pelanggan.

3 SQUARE bersiap sedia untuk pusingan pengumpulan dana yang seterusnya bagi mempercepatkan pengembangan 300 jenama dalam ekosistem 3 SQUARE di seluruh Asia Tenggara dan Asia Utara, dengan wawasan untuk menjadi jaringan dapur awan dan kumpulan jenama maya yang paling berimpak di rantau ini.

Individu untuk Dihubungi: Vincent LeeSyarikat: 3 SQUAREEmel: vincent@3squarekitchens.comTelefon Bimbit: +886-955-463-156Laman Sesawang: www.3squarekitchens.com

Keywords:  Banking/Financial Service Computer/Electronics Food/Beverages Restaurants Retail Corporate Expansion Venture Capital


SNCF Memilih Penyelesaian Pengurusan Pendapatan Wiremind, CAYZN

PARIS, 12 Januari 2021 /PRNewswire/ — Penyelesaian pengurusan pendapatan Société naskale des Chemins de Fer Français (SNCF) telah memilih Wiremind dan penyelesaian pengurusan pendapatannya, CAYZN untuk mengoptimumkan faktor muatan dan pendapatan TGV (“train à grande vitesse” – kereta api kelajuan tinggi).

Penyelesaian CAYZN telah dipilih dalam mod SaaS (Perisian sebagai Perkhidmatan), berikutan tender awam dan memenuhi keperluan inovasi dan prestasi SNCF.

Colin Girault-Matz, Ketua Pegawai Eksekutif Wiremind, berkata: “CAYZN ialah penyelesaian pengurusan pendapatan yang paling canggih untuk industri kereta api dan model ramalan berasaskan Kecerdasan Buatan (AI) kami membolehkan para pelanggan mengoptimumkan pendapatan dan faktor muatan mereka. Kami bangga dapat bekerjasama dengan SNCF dan jenama TGV yang terkenal di dunia. Secara semula jadi, kita akan terus berkembang dan kita mahu menjadikan Wiremind sebagai peneraju dunia dalam pengurusan pendapatan dalam sektor pengangkutan penumpang.”

Panggilan untuk skop tender juga melibatkan pengenalan CAYZN kepada operator lain dalam kumpulan SNCF, seperti TGV Lyria dan Intercités (kereta api antara wilayah dan kereta api malam).

SNCF merupakan peneraju dunia dalam pengangkutan kereta api, dengan lebih 5 bilion penumpang setahun di Perancis dan di seluruh dunia.

Rangkaian kereta api berkelajuan tinggi TGV merentasi seluruh Perancis, bahkan mencapai beberapa destinasi antarabangsa (Jerman, Belgium, Luxembourg, Switzerland, Itali dan Sepanyol) dan membawa lebih daripada 100 juta penumpang setiap tahun.

Wiremind ialah sebuah syarikat pengoptimuman pendapatan terkemuka dalam sektor penumpang, pengangkutan barangan dan acara (kereta api dan udara). CAYZN, yang merupakan satu aplikasi penanda aras, menyediakan penyelesaian turnkey dalam pengurusan hasil untuk pelanggan seperti TGV, OUIGO, Lyria, Rielsfera, BlaBlaBus, TER, MTR Express dan banyak lagi. Sila layari www.wiremind.io untuk maklumat lanjut.

Keywords: Banking/Financial Service Computer Software Computer/Electronics Railroads and Intermodal Transportation Transportation Contracts Financial Technology


Acer Turut Perkenal Rangkaian Siri ConceptD Yang Berkuasa Dan Dipertingkatkan!

Dalam IFA yang sedang berlangsung pada ketika ini, Acer turut memperkenalkan siri Concept D yang dipertingkat sejajar dengan kepuerluan ‘content creator’ pada ketika ini.

Peranti ini tampil sesuai bagi content creator. hadir dengan saiz skrin 5.6 inci 100% gamut warna DCI-P3 dan paparan pengesahan Pantone. Turut disertakan dengan Kad grafik NVIDIA® GeForce® GTXTM1650 dan Pemproses Intel Core i7 generasi ke-9.

Hadir dengan skrin bersaiz 15.6 / 17.3 inci ultra tinggi (3840 x 2160) skrin IPS. Turut disertakan dengan Kad grafik NVIDIA® GeForceRTXTM 2060 dan dikuasakan oleh Pemproses Intel Core i7 generasi ke-9 beserta 100% gamut warna Adobe RGB dan paparan 4K UHD PANTONE.

ConceptD 7 Pro juga turut dikurang hebatnya apabila tampil dengan skrin bersaiz 15.6 inci dengan resolusi 4K. Ia dikuasakan oleh CPU Intel Core i7 generasi ketujuh dan dipadankan dengan kad grafik NVIDIA RTX Quadro 5000. Turut dihadirkan dengan ciri ConceptD Palette yang membenar pengguna menukar profil warna.

Peranti ini merupakan antara yang berkuasa bagi siri ini. Hadir dengan skrin yang besar iaitu 27 inci dengan paparan skrin sesentuh 4K. Turut hadir dengan CPU yang berkuasa iaitu ntel Core i9 generasi kesembilan beserta kad grafik yang baik NVIDIA Quadro RTX 5000. Ia turut disertakan dengan pena stylus Wacom EMR dengan 4096 tahap tekanan.

Bagi ConceptD 9 Pro/7 Pro/3 Pro ia akan tersedia pada November 2019 dan ConceptD 5 Pro akan tersedia pada Oktober 2019.


Tidak Dapat Kemas Kini WhatsApp Stickers? Kami Ada Caranya….

Fungsi terbaru WhatsApp hangat diperkatakan hari ini. Kepada pengguna WhatsApp yang masih belum menerima kemas kini fungsi Stickers ini, kami ingin berkongsi cara paling mudah dan selamat buat anda tanpa perlu memuat turun aplikasi pihak ketiga.

1) Buka aplikasi WhatsApp, pergi ke Setting.

2) Tekan Help dan pilih FAQ.

3) Tekan ke bawah, kemudian pilih peranti anda.

4) Muat turun versi terbaru WhatsApp dan tekan OK.

5) Selesai muat turun WhatsApp dalam format .apk, tekan Install.

6) Pergi ke ikon Stickers, muat turun Stickers yang korang nak. Selesai!


Diiktiraf SIRIM, HUAWEI Mate 30 Pro 5G Dijangka Tiba Dalam Masa Terdekat!

Komitmen HUAWEI dalam menerajui masa depan dengan teknologi 5G dibina atas visi yang mudah untuk membawa digital kepada setiap orang, rumah dan organisasi untuk dunia yang disambungkan dengan sempurna. HUAWEI nampaknya terus berkembang menjadi pemimpin dalam bidang ICT. Memberi penyelesaian kepada setiap senario kehidupan yang mungkin untuk interaksi lancar antara orang dan teknologi.

Dengan memanfaatkan tahun 2020 sebagai kemunculan era 5G, HUAWEI memperkenalkan rangkaian terbaru inovasi produk di Langkawi – testbed untuk projek demonstrasi 5G termasuk HUAWEI Mate 30 Pro 5G.Dengan kehebatannya yang tiada tandingan, HUAWEI Mate 30 Pro 5G telah diiktiraf SIRIM sebagai peranti pintar 5G pertama di Malaysia dan dijangka menemui pengguna dalam masa terdekat.

Dikuasakan oleh HUAWEI Kirin 990 5G, HUAWEI Mate 30 Pro 5G menyokong seluruh rangkaian dari 2G hingga 5G termasuk infrastruktur rangkaian teras bukan persendirian (NSA) dan persendirian (SA). Setelah diuji, HUAWEI Mate 30 Pro 5G dilihat mempunyai keupayaan mencapai tahap kelajuan terpantas mencecah 1.8 Mbps. Teknologi HUAWEI 5G mempunyai latensi yang rendah.


Perkembangan Terbaru HTC Vive

Tidak lama dahulu HTC mengumumkan bahawa peranti VR mereka dijangka mengalami kelewatan dan tidak dapat dipasarkan mengikut perangkaan asal. Langkah tersebut diambil kerana HTC merasakan mereka mampu menambah baik peranti VR yang dikenali dengan nama Vive, sebelum ianya dijual kepada umum.

Baru-baru ini peranti tersebut telah dikeluarkan untuk para pembina aplikasi dan perkakasan, dan terdapat perkembangan yang menarik pada versi terkini Vive, ia hadir dengan kamera yang mampu menggabungkan imej realiti dan virtual menjadi satu imej yang imersif. Selain itu, menurut para pembina yang sudah mencuba Vive tersebut, mereka menyatakan ianya jauh lebih selesa dari versi prototaip sebelum ini.


Batman: Arkham Knight – Kostum Khas Earth 2 Dark Knight Bakal Tiba Tidak Lama Lagi! Muat Turun Adalah Percuma!

Heyya! Korang peminat siri Batman Earth 2? Baiklah, siri ini merupalam sebuah siri komik yang mula diperkenalkan sekitar tahun 1961 dan dan ia mngisahkan tentang adiwira. Wuhuuu! Untuk pengetahuan korang, kostum khas Earth 2 bakal tiba tidak lama lagi – dijadualkan pada 28 Januari 2020.

Muat turun adalah secara percuma menerusi PSN Store dan tersedia secara global khas buat pemain di Playstation 4! Adakah korang teruja? Sama – sama kita tunggu! Kekal bersama eRing untuk lebih info terkini!


Monitor Acer Predator X35 Dan Monitor Siri Nitro Dirasmikan, Beri Paparan Menakjubkan

Acer baru sahaja melancarkan beberapa barisan produk untuk pasaran Malaysia di Sunway pyramid. Antara yang dilancarkan adalah monitor gaming Acer Predator X35 Hyper Immersion. Menariknya ia disertakan dengan kadar segar semuka (refresh rae) 144Hz yang mana ia boleh dilewahjam sehingga 200Hz.

Monitor ini bakal dijual pada harga RM9399 dan ia akan disertakan dengan waranti selama 3 tahun.

Ia turut disertakan dengan NVIDIA GSYNC Ultimate yang dihadirkan dengan HDR10. Monitor ini turut hadir dengan panel Quantum Dot serta mampu memaparkan 90% gamut warna DCI-P3.

Tampil dengan pengcahayaan RGB yang dikenali sebagai RGB Light Sense. Pengguna boleh memilih tetapan warna dari 9 pilihan yang anda. Monitor ini bakal memasuki Malaysia pada awal Ogos.

1 lagi siri monitor yang diperkenal yang diperkenalkan adalah siri monitor Acer nitro. Siri tersebut adalah Acer Nitro VG271U, Acer Nitro VG240Y P dan Acer Nitro VG270 P yang mana masing-masing dijual pada harga RM1399, RM899 dan RM699.

Ketiga-tiga peranti ini dilengkapi dengan teknologi AMD Radeon FreeSync dengan kadar segar semula 144Hz dan tempoh maklum balas 1ms bersama paparan Visual Response Boost untuk menghilangkan kekaburan semasa adegan pantas.

Acer Nitro Nitro VG271U Hadir dengan ciri Acer Display Widgets yang mana pengguna boleh mengubah suai tetapan monitor tanpa menekan butang. Turut dihadirkan dengan Acer VisualCare bagi kurangkan keletihan mata.

Acer Nitro VG270UP hadir dengan paparan WQHD(2560 x 1440) IPS. Monitor ini bersaiz 27 inci disertakan dengan 8bit + FRC untuk menawarkan sehingga 1.07 billion warna dalam 95% DCI-P3 untuk paparan visual yang lebih nyata. Bagi VG2400YP tampil dengan paparan FHD IPS bersaiz 23.8 inci.

Siri monitor Nitro ini boleh didapati mulai akhir Julai 2019 melalui stor dalam talian rasmi Acer dan penjual sah Acer di seluruh negara.


HUAWEI Petal Maps perkenal navigasi ‘Head Up Display’ ke APAC

SINGAPURA, 20 April 2021 /PRNewswire/ — Aplikasi Petal Maps Huawei hari ini mengumumkan pelancaran mod navigasi ‘Head Up Display’ (HUD) untuk pasaran Asia-Pasifik. Direka bentuk dengan mengutamakan ciri pemanduan yang selamat dan mudah, mod HUD menayangkan maklumat navigasi yang penting pada cermin depan kereta untuk memastikan tumpuan pemandu pada jalan raya di hadapannya, bagi mengurangkan gangguan dan meningkatkan keselamatan memandu.

Direka bentuk untuk keselamatan, Head Up Display HUAWEI Petal Maps baharu akan membolehkan pemandu menumpukan perhatian di jalan raya sambil menavigasi.

Mula dilancarkan pada Oktober 2020, Petal Maps ialah aplikasi peta dan navigasi yang dibangunkan oleh Huawei Mobile Services (HMS). Tersedia dalam lebih daripada 140 pasaran, Petal Maps dibangunkan bagi menyediakan carian lokasi, navigasi belokan-demi-belokan serta keadaan jalan raya pada waktu sebenar kepada pemandu – termasuk tol dan lampu isyarat yang ditemui di laluan pilihan mereka. Sejak pelancarannya, aplikasi navigasi ini telahpun ditingkatkan selanjutnya bagi merangkumkan perancangan laluan untuk berjalan kaki, tunggangan basikal serta transit awam bagi membantu semua pengguna berulang-alik dengan berkesan.

Mendayakan mod HUD dalam HUAWEI Petal Maps

Pengemaskinian terkini Petal Maps membawanya ke tahap seterusnya ketika ia memperkenalkan mod HUDnya kepada senarai cirinya. Tersedia sebagai perkhidmatan percuma untuk semua pengguna, ciri keselamatan revolusioner berkenaan menggunakan prinsip biasan optik untuk menayangkan maklumat navigasi pada cermin depan. Maklumat seperti kelajuan dan arah navigasi akan dipaparkan terus di hadapan pemandu bagi membantu pemandu melihat maklumat sambil memandang terus ke hadapan tanpa perlu melihat ke bawah atau memalingkan kepalanya pada skrin telefon.

Untuk bermula, inisiasikan navigasi memandu dalam Petal Maps, leret ke atas daripada bar status bawah, klik pada ikon Tetapan dan pilih HUD. Kemudian, arahkan skrin telefon untuk menghadap cermin depan dan sentuh butang Projeksi (Projection) untuk mencerminkan skrin pada kaca. Pemasangan skrin pada kit dalam-kereta dapat menghasilkan kesan yang lebih baik.

Untuk memuat turun aplikasi ini, sila kunjungi https://bit.ly/3thfmma.

Keywords: Auto Computer/Electronics Mobile Entertainment Telecommunications Travel New products/services


Peminat Huawei Sanggup Beratur 7 Jam Untuk Mendapatkan Peranti Idaman Mereka

Peranti Huawei Mate 10 yang terbaru dari Huawei untuk tahun ini menawarkan sejumlah ciri-ciri yang menarik. Salah satunya cip ialah pemproses Kirin 970 kini dilengkapi Neural Network Processing Unit (NPU) iaitu teknologi kecerdasan pintar yang pertama seumpanya diperkenalkan pada telefon pintar.

Ini membuatkan ramai pengguna mula tertarik sekaligus pada hari pertama penjualan di Malaysia telah mendapat sambutan yang sangat memberansangkan. Peminat peranti ini sanggup meluangkan masa dengan beratur seawal jam 3 pagi di pintu utama Huawei Pavilion Elite untuk menjadi pembeli yang terawal.

Di sana, pembeli yang terawal melakukan pembelian telah menerima layanan VIP daripada kakitangan Huawei. Bukan itu sahaja, sesi pra-tempah yang diadakan sebelum itu juga telah mencatatkan sebanyak 10,000 unit tempahan ini disebabkan Huawei Mate 10 dijual pada harga tidak terlalu tinggi iaitu RM2,699 seunit.

Huawei Mate 10 ditawarkan dengan pilihan warna Black di semua cawangan Huawei Experience Store, Display Zone, rakan telco, dan pengedar sah bermula hari ini. Manakala dua lagi pilihan warna iaitu Mocha Brown dan Champaign Gold akan tiba di pasaran tidak lama lagi.

Huawei Mate 10 didatangkan dengan kamera depan dan belakang berteknologi Leica selain skrin dengan nisbah 16:9 menerusi paparan OLED QHD. Dengan bateri sebesar 4,000mAh ini, ia juga dioperasikan oleh Android 8.0 Oreo serta menyokong sambungan dwi SIM 4G LTE yang terpantas di dunia.

Apa yang boleh dikatakan, peranti Huawei Mate 10 ini menawarkan ciri-ciri serba canggih yang mampu menandingi peranti flagship yang lain. Jadi bagi anda yang berminat, Huawei Mate 10 boleh dipertimbangkan.


[Tertiris] Rekaan ASUS ZenFone 5 Gunakan Skrin 18:9 Dan Dwi Kamera

ASUS dijadualkan akan membuat pengumuman ZenFone 5 di acara MWC 2018 penghujung bulan ini. Tidak mustahil untuk model ZenFone 5, ia akan hadir dengan beberapa varian seperti generasi sebelum ini. Kini tersebar di arena sesawang menunjukkan salah satu rekaan model ASUS ZenFone 5.

Mengikut rekaan manual daripada pengeluar ini, ASUS ZenFone 5 mungkin berada didalam kategori kelas pertengahan. Ini kerana ia tampil dengan rekabentuk sedikit moden berbanding model terdahulu melalui skrin hampir penuh 5.7-inci dengan nisbah 18:9. Menerusi bicu MicroUSB, ia menguatkan lagi peranti ini bukan sebuah model flagship.

Selain itu, sistem kamera di bahagian belakang menggunakan dwi sensor yang diletakkan secara menegak – berbanding modul kamera secara melintang seperti keluaran tahun lalu. Ia masih mengekalkan sistem pengimbas cap jari di bahagian belakang. Jika dilihat pada sensor di panel depan, mungkin peranti ini menyokong sistem pengecaman wajah.

Bagaimanapun, segala kepastian akan terjawab sehingga pengumuman rasmi dibuat pada MWC 2018 depan.


Pesaing Hebat Peranti Pintar Gaming Terbaru – ASUS ROG Phone

Jika sebut sahaja peranti gaming, yang paling dikenali semestinya Razer Phone atau Black Shark! Terkini bertempat di Taiwan, ASUS Republic of Gamers (ROG) telah mengumumkan peranti pintar gaming mereka iaitu ASUS ROG Phone.

Kehadiran peranti gaming ASUS ini sudah tentunya mampu mencabar model yang lain kerana spesifikasinya boleh dikatakan cukup power! Dengan kombinasi paparan skrin AMOLED berukuran 6 inci beresolusi 2160 x 1080 piksel pada nisbah 18:9, kadar segar semula 90Hz serta masa respon sentuhan 1ms menjanjikan sentuhan jari yang lebih tepat dan lancar semasa bermain.

Dari segi pemprosesan, ASUS ROG Phone telah dikuasakan dengan pemproses Qualcomm Snapdragon 845 berkelajuan 2.96GHz. Demi memberi pengalaman bermain yang cukup sempurna, kad grafik yang paling berkuasa setakat ini iaitu Adreno 630 telah dibekalkan pada badan ini. Selain itu, sokongan storan dalaman UFS 2.1 sebesar 512GB bersama LPDDR4 8GB RAM disertakan sekali.

Dalam peranti ini tersedia satu fungsi yang sangat memudahkan pengguna, iaitu X Mode yang akan mengoptimumkan prestasi permainan di mana anda boleh menghentikan aplikasi yang sedang menggunakan RAM dan bateri hanya dengan satu klik sahaja.

Aspek utama pada peranti gaming tentunya isu kepanasan yang sering berlalu, justeru itu sokongan sistem penyejukan GameCool vapor-chamber mampu memastikan prestasi yang terbaik pada peranti ini. Spesifikasi menarik yang lain termasuk sistem operasi Android Oreo dengan antaramuka baru ROG Gaming UI, sambungan WiFi 802.11ad dan LTE Cat16.

Rekaan dua USB Type-C di bahagian bawah dan sisi peranti mendapat sambutan dan pujian dari peminat gaming, ini kerana ia memudahkan peranti ini digunakan dengan pelbagai aksesori tambahan, pada masa yang sama boleh dicas tanpa menganggu anda bermain.

Peranti gaming bukan sekadar memberi kepuasan bermain permainan, penggambaran juga tidak kalah dengan peranti yang memfokuskan kamera pada pasaran masa kini. AUS ROG Phone juga hadir dengan sokongan dwi kamera beresolusi 12MP + 8MP, sementara kamera hadapan beresolusi 8MP.

Aksesori tambahan turut diperkenalkan, seperti AeroActive Cooler yang menawarkan penyejukan tambahan yang lebih baik, Mobile Desktop Dock yang boleh menyambungkan pelbagai aksesori seperti tetikus, papan kekunci dan sebagainya pada peranti, Gamevice Controller dan TwinView Dock pula berfungsi seperti alat kawalan kosol, yang berbeza adalah TwinView Dock dilengkapi dengan bateri tambahan 6000mAh dan juga paparan skrin kedua.

Menurut ASUS, peranti ASUS ROG Phone ini disasarkan pada suku ketiga 2018 di beberapa pasaran, termasuk Taiwan, China, Asia Tenggara dan Jepun.


Mesyuarat Tahunan ISMRM-SMRT Menampilkan Program Penceramah Terkenal

CONCORD, California, 17 Mei 2021 /PRNewswire/ — International Society for Magnetic Resonance in Medicine (ISMRM) akan mengadakan Mesyuarat Tahunannya pada minggu ini dan program tersebut menampilkan beberapa penceramah yang terkenal.

Pada tahun ini, Kuliah Presiden ISMRM akan disampaikan oleh Simon Singh, Ph.D. Tajuk pembentangan Singh adalah “From the Big Bang to Homer’s Last Theorem.” Singh merupakan seorang penerbit TV dan pengarah yang menjalankan program BBC termasuk “Tomorrow’s World” dan “Horizon” sebelum memenangi anugerah BAFTA untuk dokumentari beliau yang memenangi anugerah, “Fermat’s Last Theorem,” yang diikuti oleh buku beliau tentang perkara yang sama. Singh, salah seorang penulis dalam bidang sains dan matematik yang paling popular di dunia, akan memimpin para pendengar dalam lawatan melalui buku terlaris dan bercakap tentang bagaimana beliau telah mengambil topik-topik yang sukar dan menjelaskan kepada para penonton yang besar.

Sebagai tambahan kepada Simon Singh, para penceramah utama dalam ISMRM tahun ini ialah Pia C. Maly Sundgren, M.D., Ph.D., Pensyarah Mansfield, yang akan bercakap tentang Viribus Unitis; John Gore, Ph.D., Pensyarah Lauterbur, bercakap tentang Adventures in Contrast; dan Katja Pinker-Domenig, M.D., Ph.D., Pensyarah Horizon Baharu NIBIB, bercakap tentang Precision MRI of the Breast: Reality or Utopia? Penceramah utama SMRT ialah Thomas Grist, M.D., Pensyarah Presiden, yang akan bercakap tentang Go with the Flow: Lessons Learned About the Importance of Radiologist-Technologist Teamwork in the Development of MR Angiography, dan Donald McRobbie, Ph.D., yang akan menjalankan Kelas Induk SMRT tentang MR Safety: From Folklore to Physics.

Mesyuarat Tahunan ISMRM-SMRT akan diadakan secara maya pada tahun ini, dengan penyertaan lebih 5,000 orang hadirin yang dikhususkan dalam bidang resonans magnetik. Mesyuarat Tahunan ISMRM yang seterusnya akan diadakan bersama-sama dengan ESMRMB dan akan diadakan pada 7-12 Mei 2022 di London, England.

International Society for Magnetic Resonance in Medicine merupakan persatuan saintifik, bukan berasaskan keuntungan antarabangsa yang bertujuan untuk mempromosikan komunikasi, penyelidikan, pembangunan dan penggunaan dalam bidang resonans magnetik dalam bidang perubatan dan biologi serta topik-topik lain yang berkaitan dan untuk membangunkan serta menyediakan saluran dan kemudahan untuk pendidikan berterusan dalam bidang tersebut. Keahlian pelbagai disiplin persatuan ini  terdiri daripada pakar klinikal, pakar perubatan, jurutera, ahli biokimia dan pakar teknologi. Sebagai tambahan kepada mesyuarat saintifik yang besar, Masyarakat tersebut juga mengadakan bengkel dan menerbitkan dua jurnal, Magnetic Resonance in Medicine dan Journal of Magnetic Resonance Imaging serta buletin maya, MR Pulse. Ia juga menaja 29 kumpulan kajian dalam bidang khusus tentang minat dan bab saintifik berdasarkan lokasi geografi.

Untuk mengetahui lebih lanjut tentang International Society for Magnetic Resonance in Medicine (ISMRM), sila hubungi +1 510-841-1899 atau layari laman web kami di www.ismrm.org.

ISMRM, One Concord Center, 2300 Clayton Road, Suite 620, Concord, CA 94520 USA

Sila hubungi: Sharon Taplin, ISMRMTelefon: 510-841-1899E-mel: Sharon@ismrm.org

Keywords:  Computer/Electronics Education Higher Education Broadcast feed announcements Not for profit STEM (Science，Technology，Engineering，Mathematics) Future Events Public Interest


Shopee Umum ‘Program Waranti Perlindungan Aplikasi’ Bagi Peranti HUAWEI

Shopee dengan kerjasama syarikat pengedar dan pembekal telefon pintar telah memperkenalkan program App Protection Warranty (waranti perlindungan aplikasi).

Program ini akan memastikan pelanggan yang membeli peranti dari peruncit di Shopee dari 1 Julai sehingga 30 September 2019 akan menerima bayaran balik jika terdapat mana-mana aplikasi Google Play Store, Gmail, Google Map, Google Gallery, Chrome, Youtube, Facebook, Instagram dan Whatsapp gagal untuk berfungsi dalam tempoh waranti pengilangan tersebut.

Melalui inisiatif ini, Shopee ingin mengatasi kebimbangan pengguna dan memberi jaminan kepada mereka bahawa Shopee sentiasa menjaga keperluan pelanggannya.

Berikut adalah peranti yang tertakluk bagi program App Protection Warranty:

P20, P20 Pro, P30, P30 Pro, Mate 20, Mate 20 Pro, Mate 20X, Nova 3, Nova 3i, Nova 4, Nova4E, Y Max, Y5 2019, Y5 Prime 2018, Y6 2018, Y7 Pro 2019, Y9 2019, Y9 Prime 2019

Bagi mendapatkan maklumat lanjut, bolehlah melayari laman sesawang Shopee.


WWDC 2017: Siri iPad Pro Bertambah Model Baru Dengan Paparan 10.5 Inci

Sebelum WWDC 2017 dirasmikan, terdapat banyak sumber mengatakan Apple akan melancarkan iPad Pro terbaru mereka. Jelasnya, Apple telah mengumumkan kehadiran iPad Pro terbaru dengan paparan bersaiz 10.5 inci, di samping model sedia ada iaitu iPad Pro 12.9 inci turut menerima kemaskini dari Apple.

Siri iPad Pro kali ini menggunakan cip pemproses A10X dengan 64 bit, dan enam-teras menawarkan kuasa yang cukup luar biasa sepanjang menggunakannya. Tambahan lagi, kehadiran Apple Pencil yang diperbahuarui ini membolehkan anda menulis atau melukis dengan tindak balas yang cukup responsif.

iPad Pro sentiasa menawarkan pengalaman Multi-Touch yang memuaskan, paparan Retina yang dipertingkatkan pada iPad Pro bukan sekadar cerah, malah ia adalah jauh lebih responsif daripada sebelum ini. Sama ada anda melayari Safari, bermain permainan 3D atau menonton video, semua ini mampu berjalan dengan lancar dan cepat tanpa sebarang masalah.

Model sebelum ini hanya menampilkan 8 Megapiksel untuk kamera utama, tetapi kemaskini terbaru telah meningkatkan resolusi kamera bagi kedua-dua iPad Pro. Di mana kamera utama telah dibekalkan dengan 12 Megapiksel dengan sokongan Qual-LED flash padanya, manakala kamera Facetime turut ditambahbaik dengan 7 Megapiksel.

Mengikut kebiasaan Apple, kedua-dua iPad Pro ini juga hadir dengan versi WiFi dan versi 4G. Tawaran harga adalah seperti berikut:


Samsung Galaxy Note FE Akan Dilancarkan Secara Global Bulan Ini

Sudah hampir setahun Samsung Galaxy Note7 diperkenalkan, malangnya hanya beberapa bulan selepas itu, Samsung telah menarik balik pengeluaran peranti ini seterusnya memberhentikannya. Oleh itu, ramai di antara pengguna agak terkilan dengan tindakan ini, walau bagaimanapun Samsung lebih mementingkan aspek keselamatan daripada perkara-perkara lain.

Laporan terbaru dikhabarkan, siri Note yang telah dinaik taraf ini akan bertemu pengguna serata dunia tidak lama lagi. Pihak pengeluar telah mengesahkan bahawa mereka telah menjual semula Note FE (Note7) sebanyak 400,000 unit di Korea Selatan sahaja. Versi antarabangsa Galaxy Note FE akan hadir dengan set cip Snapdragon 821 berbeza dengan versi asal yang hanya menggunakan Snapdragon 820. Cip ini juga telah diguna pakai pada peranti lain seperti Google Pixel, Pixel XL, HTC U Ultra dan LG G6.

Perbezaan lain merujuk kepada kapasiti bateri yang telah dikurangkan daripada 3,500mAh kepada 3,200mAh. Samsung dalam kajiannya menyatakan bateri yang telah dikurangkan ini mampu melakukan tugasan seharian tanpa perlu risau.

Punca Bateri Samsung Galaxy Note 7 Bermasalah

Samsung Galaxy Note FE versi antarabangsa akan dijual pada harga USD610 (kira-kira RM2,620) iaitu 20 peratus lebih murah berbanding harga asal semasa dilancarkan. Dalam masa yang sama Galaxy Note 8 juga akan dilancarkan secara rasmi pada akhir bulan Ogos atau awal bulan September kelak.

Tapi, adakah anda akan memilih Galaxy Note FE atau Galaxy Note 8??


Lagi! Peranti Berkuasa Kuda realme X2 Pro Bakal Menjelang Di Pasaran Malaysia?!

realme Malaysia baru-baru ini berlumba-lumba memperkenalkan peranti baharu mereka, setelah realme XT yang baru sahaja dilancarkan minggu lepas kini terjumpa pula satu lagi peranti berkuasa kuda di SIRIM.

Melalui kod model yang dipaparkan, RMX1931 ini dipercayai adalah realme X2 Pro yang sedang menerima pra-tempahan di pasaran Eropah.

Walaupun masih tidak mendapat pengesahan dari pihak realme Malaysia bahawa kesahihannya, namun tidak mustahil model ini akan dijual tidak lama lagi.

realme X2 Pro merupakan peranti yang berprestasi tinggi, dilengkapi cip pemproses Snapdragon 855+ dengan sokongan RAM sebesar 12GB serta 256GB ROM.

Paparan skrin 6.5 inci Super AMOLED ini dilindungi oleh Corning Gorilla Glass 5, spesifikasi berkuasa termasuk sokongan teknologi pengimbas cap jari pada skrin, sistem penyejukan cecair, kamera utama 64MP + 13MP + 8MP + 2MP, kamera swafoto 16MP serta bateri 4,000mAh yang menyokong pengecasan pantas SuperVOOC 50W.

realme X2 Pro mulai dijual di Eropah dengan tawaran harga seperti berikut:


[Promosi] : Menarik! Nikmati Diskaun Sehingga 31% Dengan SOCAR Sempena Merdeka!

Wuhooo! SOCAR kini menawarkan potongan diskaun bagi kadar tempahan sehingga 31% bermula hari ini sehingga 1 September 2019! Tawaran ini hanya terbuka kepada 8 model kereta sahaja – termasuk Axia, Vios, Altis, Bezza, Iriz, Myvi, Honda HR-V dan Jazz.

Untuk menikmati tawaran ini, pengguna hanya perlu menggunakan kod promosi ‘SOMERDEKA31’ ketika membuat tempahan. Perlu diingatkan jua bahawa diskaun ini dihadkan pada RM62 untuk setiap tempahan. Maklumat lanjut, layari SOCAR Malaysia.


Cycle Reminder

Ingin mengetahui tarikh kesuburan untuk merancang kehamilan? Apa kata anda mencuba aplikasi Cycle Reminder daripada Apps Store ini. Selain dapat membantu anda untuk mengetahui tarikh datang bulan dan berakhirnya period tersebut, aplikasi ini juga dapat menjaga kitaran haid dan sekali gus mengetahui tahap kesuburan anda pada setiap bulan.

Selain itu, aplikasi ini juga akan memberitahu simpton-simton yang biasanya berlaku apabila datang bulan seperti Acne, Backaches, Bloating, Bodyasches, Costipation dan juga Cramps. Menariknya lagi, Cycle Reminder boleh dijadikan sebagai diari di mana terdapat beberapa mood yang boleh digunakan serta turut disediakan dengan kata laluan bagi menjaga privasi pengguna.


Samsung Galaxy Note 5 Kini Hadir Dengan Variasi 64GB Memori Dalaman

Samsung Malaysia hari ini memperlihatkan sesuatu yang baru pada barisan Samsung Galaxy Note. Kini anda boleh mendapatkan Galaxy Note 5 dengan kapasiti 64GB ROM untuk menyimpan gambar, video berdefinisi tinggi dan fail-fail lain. Versi baru ini amat sesuai untuk golongan profesional yang didorong oleh produktiviti di mana kini mereka boleh menyimpan pelbagai dokumen penting, gambar, video dan banyak lagi.

Galaxy Note 5 64GB juga dilengkapi dengan S Pen, alat yang sangat berguna untuk mencatat memo, idea dan nota di mana sahaja, lantas mempercepatkan proses kerja dan meningkatkan produktiviti. Galaxy Note 5 64GB ditawarkan bermula hari ini pada harga RM2,399 (termasuk 6% GST) dalam tiga pilihan warna – Silver Titanium, Gold Platinum dan Black Sapphire.


Kini Lebih Mudah Untuk Menggunakan Waze Dan Spotify Ketika Memandu

Kerjasama di antara Waze dan Spotify membawakan pengalaman yang mudah dan menyeronokkan bagi pengguna jalan raya untuk menikmati muzik sambil menggunakan navigasi Waze.

Bermula hari ini, ciri baru akan mula dilancarkan secara berfasa kepada pengguna Android dalam tempoh beberapa minggu akan datang. Ciri baru ini membolehkan anda mengaktifkan navigasi Waze dari dalam aplikasi Spotify dan juga mengakses playlist dan menukar trek lagu Spotify ketika berada di dalam aplikasi Waze. Sebagai langkah keselamatan, pengguna Waze hanya boleh melihat playlist mereka ketika kenderaan tidak bergerak sahaja.


Reviu Eksklusif: Pengalaman Permainan Game Yang Mengagumkan Pada ASUS TUF GAMING FX505

Pastinya peminat komputer gaming tidak sabar untuk menantikan keluaran terbaharu ASUS iaitu ASUS TUF Gaming FX505 yang mana ia merupakan satu upgrade dari model yang terdahulu iaitu FX504. Jom lihat apa peningkatan yang telah dilakukan pada FX505.

Rekaan model FX505 ini direka dengan elemen futuristik, ia sangat kukuh dan kompak. Bahagian sebelah kiri komputer riba ini dilengkapi dengan port DCIN, RJ-45 Jack, HDMI 2.0, USB 2.0, 2 port untuk USB 3.1 Gen1 dan 3.5 mm Audio Jack.

Logo ASUS di bahagian belakang skrin akan bernyala apabila komputer dihidupkan, dan sebelah kanan pula dibiarkan tanpa diletakkan sebarang port.

FX505 menggunakan Windows 10 Pro dan dilengkapi dengan cip pemproses Intel Core i7-8750H dan kad grafik NVIDIA GeForce GTX 1060, serta 144Hz high-refresh rate NanoEdge displays, gigabit Ethernet and gigabit-class Wi-Fi, dan DTS surround-sound audio.

Komputer ini turut disertakan dengan 16GB DDR4 RAM (2x DIMMs) dan storan 128GB SSD (M.2 PCIe) + 1TB 5400 rpm HDD (2.5″).

Rekaan NanoEdge pada sisi bezel yang nipis menghasilkan pengalaman visual yang menakjubkan. Bagi paparan grafik pula, komputer riba ini adalah 15.6-inci IPS dan mempunyai 144Hz refresh rate serta mempunyai sudut pandang 170 darjah.

Ia turut mempunyai sRGB 100% warna gamut yang nyata memaparkan visual yang kemas dan mengelakkan blur. Kualiti yang dipamerkan pada model ini sangat sesuai bagi permainan video.

Speaker juga sangat penting dalam mencapai kepuasan ketika bermain permainan video. Justeru ASUS telah menggunakan teknologi DTS Headphone:X yang mana diintegrasikan melalui fon kepala atau speaker. Justeru ia sangat sesuai untuk bermain game, menonton movie, mendengar lagu dan sebagainya.

Terdiri daripada 4 -Cell 2526mAh 48Wh Polymer bateri, jadi ia boleh bertahan lama walaupun ketika bermain permainan video. Kami telah menguji kadar kepantasan FX505 ini untuk mengecas dan ternyata ia mengambil masa yang tidak terlalu lama untuk cas sehingga 100%.

Kami mula mengecas komputer riba riba pada 8% iaitu pada jam 12.43 tengah hari dan selesai padai pada jam 2.47 petang. Masa yang diambil bagi mengecas penuh adalah sekitar 2 jam sahaja.

Papan kekunci model ini mempunyai 1.8mm jarak kekunci dan teknologi eksklusif ASUS Overstroke telah memberikan kadar respond yang baik, bahkan juga memberikan gamer kelebihan serta memberikan keselesaan ketika menaip.

Bagi papan kekunci model ini, ia disertakan dengan RGB-backlighting. Susunan papan kekunci yang agak kemas. Namun segelintir pengguna kurang selesa dengan kedudukan di antara butang arrows dan Numpad yang boleh membuatkan pengguna sedikit keliru.

Namun ia masih berasa selasa dan sesuai untuk kegunaan harian. Dengan teknologi HyperStrike pastinya ketepatan menaip dan memperbaiki ergonomik disebabkan oleh susunan WASD yang berwarna lain, Spacebar yang lebih luas dan jarak yang boleh dikenalpasti di antara kekunci fungsi.

Ia juga disertakan dengan sistem penyejukkan yang dinamakan hypercool techonology yang terdiri daripada Anti dust cooling, dua kipas dan overboost fan untuk menlindungi CPU dan GPU.

Bagi Anti dust tunnel (ADT) yang mempunyai rekaan dalaman yang akan mengeluarkan partikel habuk dan kotoran keluar daripada casis yang terletak di hujung kipas.

Fan boost pula adalah sistem yang boleh melaraskan kepantasan kipas mengikut suhu CPU dan GPU.

Pengguna mempunyai pilihan Fan Overboost, Balanced, dan Silent modes yang boleh digunakan mengikut keadaan. Pengudaraan yang dioptimumkan ini berlaku apabila dua kipas telah diletakkan untuk memaksimumkan sistem pengudaraan.

Kipas ini akan mengepam udara panas keluar. Cara mudah untuk mengaktifkan Overboost ialah dengan menekan butang FN + F5. Anda boleh memilih sama ada untuk menggunakan Silent Mode, Balance atau Overboost.

Dengan 1TB 5400rpm FireCuda SSHD loads games pastinya akan membuatkan pengalaman bermain permainan video lebih lancar. Anda boleh load game dengan lebih laju dan ini membolehkan anda untuk bermain game tanpa sebarang gangguan.

Dalam pada itu, beberapa ujian telah dijalankan menggunakan aplikasi User Benchmark dan CrystalDiskMark. Menurut hasil dapatan daripada 2 ujian tersebut, FX505 tidak mempunyai masalah yang ketara yang mana prestasinya berada pada tahap yang baik.

Pengalaman bermain Dota menggunakan model ini sangat bagus, tanpa ada sebarang Lag atau distortion. Ditambah dengan grafik yang sangat baik dan kawalan kekunci yang sangat mudah, memudahkan permainan game ini berjalan.

Dari segi kamera pula, komputer riba ini boleh dikatakan sebagai memuaskan jika dibandingkan dengan komputer riba yang baik. Walaupun komputer ini memberikan fokus ypada kepuasan permainan Video, namun kamera komputer ini masih tidak mengecewakan.

Secara keseluruhan, prestasi ASUS TUF FX505 berada pada tahap terbaik kerana pengalaman menggunakan komputer ini untuk bermain permainan video sangat baik tanpa sebarang gangguan. Tiada sebarang lag ketika bermain game atau melakukan sebarang kerja menggunakan komputer riba ini.

Kelancaran komputer riba ini tidak dapat dinafikan lagi khususnya ketika bermain game pada grafik yang sangat tinggi. Kualiti audio juga sangat baik yang mampu memberikan kepuasan kepada pengguna sama ada ketika bermain game atau mendengar muzik atau menonton Youtube. Jadi kepada peminat game anda pastinya tidak mahu ketinggalan memilik komputer riba ini.


Maxis Minta Rakyat Malaysia Sumbang Peranti Melalui Kempen #MYBaikHati Untuk Sokong Pembelajaran Digital

Anda mempunyai peranti terpakai di rumah? Inilah peluang anda untuk menggunakannya untuk tujuan membantu mereka yang memerlukannya. Maxis kini mengundang warga kerjanya, pelanggan dan orang ramai untuk menyumbangkan komputer riba, tablet dan/atau telefon pintar terpakai di bawah inisiatif #MYBaikHati untuk membantu merapatkan jurang pembelajaran digital di Malaysia. Anda boleh sumbang peranti di 10 Maxis Centre di seluruh Lembah Klang, Pulau Pinang, Ipoh dan Johor Bahru.

Layari https://www.maxis.com.my/en/campaigns/mybaikhati/ untuk maklumat lebih lanjut mengenai cara menderma serta FAQ untuk maklumat lebih lanjut.

Inisiatif #MYBaikHati yang diumumkan sebelumnya oleh Kerajaan, adalah program crowdsourcing sepanjang tahun yang difasilitasi oleh industri telekomunikasi. Peranti yang disumbangkan akan diedarkan kepada pelajar dan keluarga yang memerlukan pembelajaran dan keperluan harian mereka.


Digi Kemas Kini Laman Sesawang & Aplikasi Mesra OKU!!

Ada satu berita baik buat golongan orang kelainan upaya (OKU) apabila Digi telah mengumumkan bahawa laman sesawang dan aplikasi telah dikemas kini yang mana ia sesuai bagi golongan ini.

Antara kemaskini yang telah dilakukan adalah teks alternatid, tulisan yang lebih mudah dibaca, ikon yang lebih jelas dan banyak lagi.

Dalam pada itu, Digi turut memperkenalkan plan pascabayar dan rebat bagi pengguna yang berumur 60 tahun ke atas.

Digi juga turut melancarkan Inclusive Digital Touchpoints Playbook yang mana ia memudahkan lagi golongan OKU mengakses.


Sony Lancar TV 4K HDR Premium Dengan Kemunculan Dua Model BRAVIA Z9D

Sony Malaysia baru-baru ini telah melancarkan dua model premium TV 4K HDR untuk pasaran negara ini dengan kemunculan siri BRAVIA Z9D dalam dua saiz berbeza iaitu 65 inci dan juga 75 inci. Kedua-dua model terbaru ini sudah boleh didapati melalui Sony Stores dan Sony Centres yang sah pada harga masing-masing RM23,999 dan juga RM29,999.

Apa yang pasti, kemunculan siri Z terbaru ini telah menerajui teknologi paparan dengan sokongan 4K High Dynamic Range (HDR) yang diperbaharui dengan sokongan Kontras Ekstrim, paparan lebih realistik dan juga warna yang lebih tepat.

Siri Z9D telah menampilkan pemproses imej 4K terbaru iaitu 4K HDR Processor X1 Extreme untuk pemprosesan imej masa-nyata sehingga 40% lebih baik berbanding sebelum ini, dan juga teknologi backlight yang unik dengan Backlight Master Drive, bagi memastikan kontras yang luar biasa dan juga taburan warna yang sangat tepat.

Malahan Super Bit Mapping 4K HDR berkeupayaan 14-bit yang disokong oleh Z9D ini juga mampu menghasilkan gambar yang lebih asli dan lancar, mengatasi warna yang dihasilkan oleh teknologi 8-bit (HD Penuh) atau 10-bit (4K).


Terdedah! Xiaomi Mi 9 Mencapai Skor 107 Dari DxOMark – Berjaya Menduduki Tempat Top 3

Walaupun pelancaran Xiaomi Mi 9 masih belum tamat lagi, tetapi laman DxOMark telah pun mendedahkan skor tanda aras bagi peranti flagship ini. Dengan gabungan tri-kamera 48MP + 12MP + 16MP menjadikan ia peranti pertama Xiaomi dengan sokongan penggambaran yang cukup menakjubkan.

Menurut DxOMark, Mi 9 secara keseluruhannya mencapai skor 107 dan ia adalah peranti Xiaomi terbaik yang diuji oleh mereka, berjaya menduduki tempat ketiga dalam carta DxOMark. Skor Photo 112 juga memperlihatkan keupayaan kamera peranti ini dalam menghasilkan gambar berkualiti tinggi.

Walaupun Mi 9 sangat bagus dari segi gambar, namum lebih teruja lagi adalah ia bersinar dalam mod video. Skor video yang mencapai 99 mata ini adalah yang terbaik di dunia setakat ini, bayangkan peranti ini lebih bagus kualiti videonya berbanding peranti premium di pasaran, menakjubkan?!


Kini Anda Boleh Facebook Live Dengan Penuh Artistik

Aplikasi talaan imej terkenal, Prisma, kini menawarkan fungsi terbaru yang pastinya akan dihargai mereka yang gemar menyiarkan video langsung menerusi Facebook Live. Kemas kini terbaru aplikasi Prisma membolehkan anda menyiarkan video dengan pilihan 8 filter istimewa. Anda cuma perlu lancarkan aplikasi yang telah dikemas kini, dan cari butang Live Stream untuk mula melancarkan video anda melalui Facebook Live.

Namun tidak semua pengguna dapat menikmati fungsi ini, menurut Prisma oleh kerana fungsi ini menggunakan kuasa pemproses yang tinggi ia hanya dapat ditawarkan kepada peranti berkelas tinggi dan terbaru. Buat fasa pertama ia hanya ditawarkan bagi model iPhone 6S dan 7. Pemilik model smartphone lain perlu menunggu sedikit masa lagi sehingga Prisma dapat mengeluarkan kemas kini yang stabil kepada model dan sistem operasi anda.


Festival Langsung Bilik Mandi JOMOO 815 Berakhir dengan Nilai Barang Dagangan Kasar (GMV) sebanyak AS$148 juta

XIAMEN, China, 20 Ogos 2020 /PRNewswire/ — Festival Penstriman Langsung Bilik Mandi JOMOO 815, dengan tema “Hi, JOMOO Online”, telah berakhir dengan jumlah Nilai Barang Dagangan Kasar (GMV) global lebih daripada AS$148 juta dolar.

Semasa siaran langsung, Pengerusi JOMOO Group memberikan penonton melihat dengan lebih dekat mengenai kekuatan pembuatan dan teknologi JOMOO, dengan memperkenalkan bahan sepenuhnya, proses pengeluaran, fungsi inovasi dengan pelbagai kategori produk dapur dan bilik mandi, dan evolusi serta revolusi syarikat JOMOO.

Dalam bahagian Perdagangan Hidup Produk Baharu, dua orang tunjang kepada syarikat membawa pelanggan mengunjungi bilik pameran JOMOO yang berpusat di kilang, menyampaikan kepada penonton konsep produk pintar, rumah pintar, dan kehidupan pintar, dan juga melancarkan pelbagai produk berteknologi dan berkualiti tinggi ke pasaran antarabangsa, seperti Tandas Pintar i5, Kepala Paip Sensor H9, Kepala Paip APEX, Pancuran Mandian Penjagaan Kulit Luna, Pancuran mandian sehenti, Pancuran Mandian Sembur, Penutup Bidet Bukan Elektrik, dll., yang penuh dengan teknologi inovatif, reka bentuk yang baik dan fungsi praktikal.

Kepada peniaga dan pengedar global, JOMOO membawakan satu siri dasar penjualan pilihan utama pada Festival Langsung 815 ini dan menyediakan diskaun tinggi, penjualan kilat dan hadiah percuma untuk para pelanggan.

Siaran penstriman langsung #HiJOMOOonline di Facebook dan YouTube membolehkan manusia dari seluruh dunia belajar, berinteraksi dan memesan produk dari JOMOO.

JOMOO terus mencari kaedah baharu untuk berkomunikasi dengan lebih ramai pelanggan dan membantu ejen di seluruh dunia untuk meningkatkan penjualan semasa pandemik dan membawa kehidupan yang lebih baik dan lebih sihat kepada lebih ramai pengguna.

JOMOO ialah jenama barangan dapur dan bilik mandi yang menggabungkan R&D, pembuatan, penjualan dan perkhidmatan. Hari ini, JOMOO telah memasuki lebih daripada 120 buah negara dan wilayah, memiliki lebih daripada 5,000 bilik pameran mewah dan lebih daripada 200,000 kedai jualan. JOMOO ialah pembekal peralatan sanitasi eksklusif Sarang Burung dan pembekal bagi Lapangan Antarabangsa Beijing Daxing, Stadium Perbandaran Mahamasina, Perpustakaan Nasional Burma, Kondominium Diraja Orkide, Le Méridien Taichung, dll., dan telah bekerjasama dengan lebih daripada 10,000 projek pembinaan.

JOMOO ialah ahli Majlis Reka Bentuk Jerman, dan telah memenangi 39 Anugerah Reka Bentuk iF, 29 Anugerah Titik Merah, 5 Anugerah Reka Bentuk Jerman, 3 Anugerah Reka Bentuk Terbaik dan 2 Anugerah ICONIC Jerman, 2 Anugerah Inovasi Jerman, dan membina kerjasama yang strategik dengan Huawei, Siemens, IBM, Reka Bentuk Giugiaro, Reka Bentuk Porsche, dll., untuk menawarkan  dapur bersepadu dan penyelesaian bilik mandi dan mewujudkan gaya hidup yang pintar dan sihat.

Keywords: Home Improvement Household Products Household/Consumer/Cosmetics Internet Technology Retail Telecommunications New products/services


[Ura-Ura] : Xiaomi Mi 9 Dijangka Dilancarkan Bulan Februari Ini?

Ketirisan maklumat mengenai spesifikasi awal dan tarikh pelancaran pewaris baharu Xiaomi iaitu Mi 9 kini mula bertebaran luas di media sosial.

Melalui imej tersebar, ia memberikan gambaran jelas bahawa model tersebut bakal hadir dengan sokongan tiga kamera utama dan sistem imbasan cap jari terbina pada skrin.

Lebih menarik, orang ramai kini mula membuat spekulasi bahawa model tersebut dijangka dilancarkan pada Februari ini. Ia ekoran, CEO Xiaomi sendiri sering kali mengusik dengan nombor “9102” menerusi laman Weibo.

Pada mulanya, ia dianggap hanya sebagai pembalikan tahun 2019 namun kini ramai mula berspekulasi bahawa ini boleh membayangkan bahawa pelancaran Mi 9 berkemungkinan besar pada 19 Februari .

Seperti biasa, maklumat tertiris adalah ‘rumors’ semata dan masih belum dapat dipastikan kesahihannya. Jadi, kita tunggu tuan empunya badan sendiri muncul dan kekal bersama eRing untuk lebih info terkini!


Sokongan Terbaru GIF Pada Aplikasi WhatsApp

Lepas ni tak perlu lagi simpan dan buat koleksi GIF di dalam smartphone korang. WhatsApp sudah pun menambah sokongan carian dan hantaran fail GIF terus dari dalam aplikasi WhatsApp. Korang cuma perlu kemas kini aplikasi WhatsApp ke versi terbaru untuk menggunakan fungsi ini.

Buka aplikasi WhatsApp dan buka papan kekunci, kemudian tap butang emoji WhatsApp (bukan emoji papan kekunci tau). Selepas itu anda dapat melihat pilihan GIF pada bahagian bar bawah. Dari situ anda boleh lakukan carian dan berkongsi fail GIF bersama-sama rakan anda.


Ramalan Peranti Hebat Yang Bakal “Menggoncang” Pentas MWC 2019

Pameran mudah alih terbesar dunia, Mobile World Congress (MWC 2019) bakal membuka tirai tidak lama lagi. Pameran teknologi tahunan terbesar ini akan berlangsung di Barcelona bermula 25 hingga 28 Februari 2019.

Kami menjangkakan pameran kali ini bakal menyajikan pelbagai inovasi baru yang pastinya mengubah norma dunia telefon pintar. Termasuklah kemunculan peranti dengan sokongan rangkaian 5G, paparan boleh lipat dan ketersediaan lebih banyak kamera.

Pada posting kali ini, kami kongsikan RAMALAN peranti hebat yang dijangka bakal menggegarkan pentas utama MWC pada tahun ini :

Ramai menjangkakan Samsung Galaxy S10 bakal diumumkan pada MWC 2019. Namun, ramalan itu meleset setelah Samsung mengesahkan ia bakal muncul pada 21 Februari ini dalam sebuah acara di San Francisco. Samsung turut memberi gambaran peranti boleh lipat mereka juga bakal muncul pada majlis yang sama.

Pun begitu, ia tidak bermakna Samsung bakal ‘berdiam diri’ pada persidangan MWC kali ini kerana ada kemungkinan besar syarikat gergasi ini bakal hadir dengan beberapa lagi peranti hebat lain pada acara tersebut.

HUAWEI telah pun mengesahkan bahawa bakal memperkenalkan peranti 5G pertama mereka pada persidangan MWC pada tahun ini. Syarikat tersebut turut mendedahkan peranti tersebut bakal hadir dengan rekaan paparan boleh lipat dan dilengkapi cip Kirin 980 bersama modem 5G ciptaan mereka iaitu Balong 5000.

Butiran lengkap mengenainya masih belum diperoleh buat masa ini. Namun, ketirisan maklumat sebelum ini mengatakan peranti tersebut mungkin mempunyai paparan bersaiz 8 inci dalam mod tablet dan 5 inci apabila dilipat sebagai telefon biasa.

Maklumat mengenai Nokia 9 PureView telah pun membanjiri media sosial sejak tahun lalu. Menarik mengenainya adalah ketersediaan lima kamera pada panel belakang. Baru-baru ini HMD Global telah mengeluarkan poster acah untuk acara mereka di MWC 2019 – imej memperlihatkan sekilas pandang seumpama rekaan peranti tersebut. Jika ianya benar, HMD Global DIRAMAL memperlihatkan model itu pada persidangan itu kelak!

Sony sering kali muncul dengan lebih daripada satu peranti pada acara MWC dan syarikat tersebut DIRAMALKAN bakal membawa Sony Xperia XZ4 pada acara kali ini. Ketirisan maklumat sebelum ini mendedahkan Sony Xperia XZ4 mempunyai nisbah aspek 21:9 bersama bezel yang nipis dan menggunakan cip Snapdragon 855 yang terbaru.

Xiaomi dikhabarkan bakal memperkenalkan peranti pintar dengan sokongan 5G pada acara MWC tahun ini. Selain itu, syarikat ini juga dikatakan bakal muncul dengan beberapa lagi peranti hebat lain namun masih berteka-teki mengenainya.

Ketirisan maklumat mengenai OPPO F11 Pro kerap kali muncul di media sosial. Video dan poster acah juga kelihatan begitu menonjol. Sehubungan itu, OPPO DIRAMALKAN berkemungkinan muncul dengan model tersebut pada acara ini. Tapi bagaimanapun ia hanya RAMALAN.

OPPO F11 Pro bakal dilengkapi kamera 48MP – mengutamakan keupayaan gambar dalam pencahayaan rendah – dijangka dilengkapi mod malam yang menyokong teknologi AI.

Sebuah lagi peranti yang kami jangkakan bakal menggoncang pentas MWC pada tahun ini adalah Energizer Power Max P18K Pop. Menarik mengenainya, ia dilengkapi  bateri sebesar 18,000mAh yang dikatakan boleh bertahan sehingga 50 hari dengan sekali caj! Pada masa sama, pihak Energizer juga dikhabarkan bakal muncul dengan beberapa lagi peranti lain pada acara ini.

Untuk makluman, banyak lagi syarikat lain yang turut menyertai dan memperlihatkan peranti dengan inovasi terkini. Namun, senarai berikut adalah antara RAMALAN kami untuk peranti yang bakal menonjol. Apa lagi yang anda harapkan pada acara MWC kali ini? Kongsikan dengan kami!


Jam Pintar Weloop Hey 3S Dan XH3 Ini Berharga RM499 Dan RM399

Olike Malaysia yang terkenal membekalkan peralatan aksesori telefon pintar kali ini melancarkan jam pintar Weloop Hey 3S dan XH3 ke pasaran tempatan. Jam pintar berjenama Weloop ini dikatakan memiliki teknologi yang setanding dengan jenama-jenama besar yang lain. Olike yang bernaung di bawah syarikat gergasi Oppo akan membawa masuk kedua-dua model ini di stor induk mereka bermula 31 Ogos depan.

Dimulakan dengan model utama, Weloop Hey 3S hadir dengan kerangka badan logam bersegi yang ringan. Ia secara amnya sangat sesuai digunakan untuk aktiviti bersenam dan bersukan. Dilengkapi dengan sensor denyutan nadi, ia mampu membaca degupan jantung semasa anda berjalan kaki, berlari, mahupun menunggang basikal. Menerusi kerangka dengan sokongan kalis air ini ia boleh digunakan dalam kebanyakkan aktiviti air termasuk renang.

Dengan dua jam masa mengecas, bateri ini sudah cukup untuk membekalkan anda kuasa sehingga 30 hari. Tetapi jika menggunakan sistem GPS dan GLONASS waktu operasinya hanya menyokong sehingga 20 jam sahaja. Untuk itu, Weloop Hey 3S dijual pada harga mampu milik iaitu RM499.

Beralih ke model seterusnya, Weloop XH3 pula ditawarkan pada harga lebih rendah. Dengan tanda harga RM399, model ini tidak dilengkapi dengan sistem GPS. Walaupun begitu, ia masih lagi kelihatan premium kerana kerangka badan didatangkan dengan bahan berasaskan logam. Selain itu, ia juga memiliki ciri-ciri yang seakan sama seperti Hey 3S serta kedua-dua model ini menyokong sambungan sync ke peranti Android dan iOS.

Olike Malaysia menawarkan Hey 3S dan XH3 dengan jaminan 12 bulan bersama tukaran 1-ke-1 sekiranya berlaku sebarang kerosakan.


HUAWEI Perkenal Fon Telinga Tanpa Wayar – HUAWEI FreeLace & HUAWEI Freebuds Lite

Selain kemunculan peranti pintar dengan model baru, HUAWEI juga memperkenalkan penambahan dua peranti lain untuk segmen audio tanpa wayar – HUAWEI Freelace dan HUAWEI Freebuds Lite.

Fon telinga tanpa wayar boleh diletakkan pada belakang leher – rekaan alat kawalan terbina pada tali. Ketahanan bateri adalah sehingga 18 jam (sekali cas). Untuk pengecasan semula, salah satu fon perlu dicabut kemudian disambung pada HUAWEI P30 – difahamkan pengecasan adalah selama 5minit.

Bateri disertakan 120 mAh, memiliki ketahanan kalis air dan menyokong blutooth 5.0. Warna ditawarkan adalah Graphite Black, Amber Sunrise, Emerald Green dan Moonlight Silver. Harga jualan : 99 Euro ( kira-kira : RM456).

HUAWEI mendedahkan HUAWEI Freebuds Lite mampu berfungsi sehingga 12 jam dan memiliki sokongan kali air. Bukan sahaja menikmati kualiti bunyi yang luar biasa, ia juga memenuhi keperibadian fesyen anda. Huawei FreeBuds Lite ditawarkan dalam warna hitam serta putih dan dijual pada harga 119 Euro (~RM 549).


Sertai Peraduan Fotografi OPPO & Anda Berpeluang ‘Miliki’ OPPO R17 Pro

OPPO Malaysia hari ini secara rasminya telah mengesahkan bahawa telefon pintar terbaharu mereka iaitu OPPO R17 Pro akan di bawa masuk ke pasaran tempatan tidak lama lagi! Peminat telefon pintar jenama OPPO pasti gembira dengan khabar berita ini.

Bagi memeriahkan lagi kedatangan telefon tersebut, OPPO telah mengadakan satu peraduan fotografi di mana anda hanya perlu menjawab beberapa soalan mudah yang disediakan dan muat naik tiga (3) keping gambar pemandangan waktu malam yang diambil oleh anda sendiri.

Pemenang bertuah akan diumumkan pada 16 November 2018 dan mereka yang terpilih akan diberi PINJAM OPPO R17 untuk merakam penggambaran pada waktu malam di sekitar bandar raya Kuala Lumpur. Berminat untuk sertai? Dapatkan e-borang di SINI.

OPPO R17 Pro – Gergasi 3 Kamera + 2 Bateri + 1 Skrin Titisan Air


Bukan 1 tapi 2? Redmi Bakal Muncul Dengan Peranti Baharu Lagi? Kita Tunggu 11 Februari Ini…

Hello peminat setia redmi! Adakah koran sedang menunggu sesuatu istimewa daripada Redmi? Baiklah, kami nak kongsikan berita baik! Redmi dikatakan bakal mengadakan sebuah acara pelancaran berlangsung di India pada 11 Februari ini.

Pengumuman tersebut dibuat oleh pihak Redmi India menerusi sebuah posting di laman Twitter rasmi mereka. Memetik imej dikongsi, Redmi menggoda orang ramai dengan produk yang bakal dilancarkan – peranti tersebut didatangkan dengan persediaan dwi kamera utama.

Satu lagi ciri utama dikongsi, ia membawakan kapasiti bateri yang besar iaitu 5000mAh. Pun begitu, maklumat lanjut mengenainya masih lagi belum diketahui dan ramai berspekulasi peranti berkenaan adalah Redmi 9A. Benar atau tidak? Sama-sama kita tunggu!

[ S U M B E R ]


Huawei Nova 2 Akan Diperkenalkan Di Malaysia Dalam Masa Terdekat?

Huawei sekali lagi ingin membawakan anda di Malaysia sebuah smartphone terbaru dengan teknologi dwi kamera, selain ia juga akan dilengkapi dengan kamera depan yang pertama dari Huawei menggunakan sensor 20 Megapiksel. Menurut Huawei, kebolehan dan keupayaan kamera ini mampu menjanjikan pengalaman pengambaran ke tahap yang lebih tinggi lagi.

Telefon pintar ini juga telah menerima naik taraf dari segi reka bentuk yang lebih ergonomik dari sebelumnya. Kamera yang disediakan mampu merakam gambar mengagumkan di bawah cahaya yang malap.

Selain itu, gerakan tapak tangan dan ciri count down 2 saat memudahkan rakaman swafoto. Fungsi pengenalan muka 3D akan memastikan efek cahaya dan warna lebih sekata dan jitu. Huawei juga menawarkan mod potret iaitu bokeh di kamera belakang dan depan disamping ciri Beauty 4.0 dapat mengenalpasti jantina si perakam.

Dalam masa sama, Huawei mengambil nama “Nova” ini berdasarkan nama Latin yang bermaksud “Baru”, tetapi Huawei menganggap perkataan ini lebih kepada “inovasi”. Walaubagaimanapun, tarikh tepat bagi pelancaran ini masih lagi belum diumumkan. Anda boleh melawat halaman Facebook Huawei Malaysia untuk keterangan lanjut.


Nikmati Premium Experience Pack Di HUAWEI Video Secara Percuma Bagi Pengguna Siri HUAWEI P40 & HUAWEI MatePad Pro!!

Berita baik buat pengguna siri HUAWEI P40 dan MatePad Pro apabila mulai hari ini, anda boleh menikmati Premium Experience Pack menerusi HUAWEI Video secara percuma selama 3 bulan. Pakej ini meliputi TVB, Mango TV, Qello konsert oleh Stingray dan The Explorers channels.

Manakala bagi kesemua pengguna boleh menebus langganan premium percuma selama sebulan. Promosi ini boleh ditebus dengan membuka aplikasi HUAWEI Video.

HUAWEI Video sudah mula memberikan perkhidmatan penstriman di Malaysia pada Mac lalu. Aplikasi ini menrangkumi beberapa kategori antaranya drama, movie, siri TV, berita, suka, dokumentari, dan lain-lain.

Menerusi Premium Experience Pack, penonton boleh menikmati tontonan tanpa gangguan iklan, video dengan kualiti HD.

The channel features concert performances from classic bands such as Queen and Eagles to pop stars like Lady Gaga, Taylor Swift and Beyonce. Viewers can also watch the vast collections of music documentaries to learn the stories behind the legends.


Samsung Galaxy S7 Edge Versi Pink Gold Kini Di Malaysia

Berikutan respon yang sangat baik terhadap model Galaxy S7 edge Samsung Malaysia memutuskan untuk membawa masuk variasi warna terbaru Galaxy S7 edge ke dalam pasaran Malaysia.

Variasi warna Pink Gold boleh didapatkan mulai 27 Mei ini dengan harga RM 3,099 di stor jualan Samsung dan juga pengedar sah. Variasi warna baru ini dilancarkan bagi menambah pilihan sedia ada, iaitu Black Onyx, Gold Platinum, dan Silver Titanium.

Menurut Samsung, mereka sedar bahawa smartphone ketika ini merupakan satu fashion statement kepada si pemakai dan warna yang eksklusif serta tersendiri mampu menyerlahkan profil seseorang itu. Jadi mereka tekad membawakan pelbagai pilihan warna untuk pengguna.


Adakah Ini Rekaan Samsung Galaxy S21 Ultra?

Terdapat satu imej yang terdedah yang mana ia dididakwa adalah imeh peranti terbaharu daripada Samsung iaitu Samsung Galaxy S21 Ultra.

MEnariknya mengenai imje yang tertiris ini adalah kameranya yang mana ia kotak bonggol kameranya bersambung dengan bahagian sisi dan berkemungkinan hadir dengan 5 kamera.

Spesifikasinya masih belum didedahkan. Jadi, sama-sama kita nantikan!!


Acer Predator X34P & Z35P, Menampilkan Skrin Melengkung UltraWide & NVIDIA G-SYNC

Pelancaran Acer Predator diteruskan dengan dua monitor melengkung baru iaitu Predator X34P serta Z35P. Menampilkan paparan skrin bersaiz 34 inci dan 35 inci, ia menyokong paparan UltraWide QHD (3440×1440 piksel) dengan lengkungan mengagumkan iaitu 1900R serta 1800R.

Monitor Predator X34P menampilkan satu panel IPS bagi memastikan prestasi lebih mantap semasa bermain permainan video menerusi warna yang lebih jelas. Manakala Predator Z35P pula menggunakan panel VA untuk sudut pandangan, kontras serta warna hitam yang lebih baik. Ia secara tidak langsung memberikan pemain mengalaman visual yang lebih mengujakan.

Sokongan NVIDIA G-SYNC pada kedua-dua monitor ini menjanjikan prestasi lebih lancar. Kehadiran teknologi NDIVIA Ultra Low Motion Blur pada model Z35P pula dapat mengurangkan kekaburan pergerakkan dengan memberikan persekitaran permainan video yang lebih menarik dan pantas.

Dari segi audio, sokongan dua pembesar suara terbina pada Predator X34P mampu memberikan audio bertaraf antarabangsa. Manakala gabungan teknologi DTS Sound serta Acer TrueHarmony pada model Z35P dapat memberikan pengalaman gaming yang luar biasa.

Dipasang dengan Predator GamingView, kedua-dua monitor ini hadir dengan tiga mod istimewa berbanding mod sedia ada iaitu Action, Racing dan Spots yang boleh diakses dengan mudah melalui satu hotkey atau menu On-Screen Display (OSD) sahaja.

Acer Predator Z35P boleh dibeli dengan harga RM3,899 dan Predator X34P pula akan dijual pertengahan Januari 2018 pada harga RM4,299.


Mulakan Penemuan Potret Semula Jadi V23e 5G Bersama Duta Jenama siri vivo V – Mira Filzah

vivo Malaysia baru-baru ini mengumumkan acara pelancaran telefon pintar swafoto perdana terbaharunya V23e 5G yang dijadualkan pada 9 Disember, 3 petang di Level 2 Ballroom, The Majestic Hotel Kuala Lumpur. Sebagai duta jenama siri V, Mira Filzah akan membuat kemunculan pada pelancaran dan mengadakan interaksi dalam talian dengan peminat semasa strim langsung acara itu, yang akan diadakan di halaman Facebook rasmi vivo Malaysia, saluran YouTube, Lazada dan kedai Shopee.

V23e 5G menampilkan kamera hadapan 44MP beresolusi tinggi, mencapai ketajaman yang jauh lebih tinggi dalam keadaan pencahayaan yang baik, selain ciri Autofokus Mata yang terkemuka dalam industri untuk kamera hadapan. Ia juga didatangkan dengan mod Potret Semulajadi baharu, membolehkan pengguna mengambil lebih banyak swafoto sebenar, serta togol pengindahan pilihan untuk meningkatkan aspek dan ciri wajah tertentu, yang dibina berdasarkan perwakilan asal yang tepat yang didayakan oleh mod penangkapan.

Tambahan pula, Potret Pelbagai Gaya menawarkan berbilang set templat dengan gaya berbeza sedia untuk digunakan, membolehkan pengguna menukar antara penapis dengan mudah, seperti dengan tambahan Gaya Nada dan Bokeh. Berbeza dengan EIS konvensional, di mana pemangkasan berlaku secara rawak, kefungsian Steadiface Selfie Video vivo V23e 5G membuat perbezaan dengan memastikan pengguna diam dan melaraskan seluruh adegan.

Untuk maklumat lanjut atau kemas kini terkini mengenai acara pelancaran vivo V23e 5G yang akan datang, sila nantikan halaman Facebook rasmi vivo Malaysia atau laman web rasmi.


Huawei P11 – Pertaruhkan Tiga Kamera Leica Beresolusi 40 Megapiksel?

Rasa seperti baru sahaja trend dwi-kamera diperkenalkan, dan terbaru Huawei nampaknya ingin menjadi pengeluar pertama yang memperkenalkan telefon pintar dengan mempertaruhkan tiga kamera utama.

Berdasarkan sumber daripada Evan Bless, P-Series keluaran Huawei bakal diteruskan dengan model terbarunya, Huawei P11 seawal tahun 2018. Melalui perkongsian yang dibuat, Huawei dijangka menjadi telefon pintar pertama yang menyokong lima kamera, iaitu tiga di bahagian belakang dan dua di bahagian hadapan.

Lebih menarik, Huawei bakal menggunakan lensa dengan resolusi 40 Megapiksel untuk kamera utama supaya dapat menghasilkan imej yang berkualiti dan terbaik buat pengguna.

Bagi kamera swafoto pula, Huawei P11 bakal menyokong lensa 24 Megapiksel dengan beberapa mod menarik. Jelas dapat dilihat daripada ura-ura ini, Huawei ingin menjadi pengeluar terbaik dalam menghasilkan telefon pintar berkamera, hasil kerjasama bersama Leica.


HUAWEI Meluaskan Lokasi Pelancaran Jualan siri HUAWEI P30 Ke Seluruh Malaysia!

Kurang daripada 24 jam, HUAWEI bakal melepaskan peranti flagship terbaru mereka iaitu siri HUAWEI P30 kepada umum. Bagi memeriahkan kedatangannya, HUAWEI dikatakan bakal meperluas lagi lokasi untuk pelancaran jualan siri tersebut. Ia bakal diadakan di HUAWEI Experience Stores pada lokasi berikut:

Butiran lanjut mengenai lokasi spesifik untuk ketersediaan ini masih belum diketahui dan bakal dikemaskini kemudian. Kekal bersama eRing untuk info terkini dan maklumat lanjut layari, HUAWEI Mobile.


Android N Mungkin Dikenali Sebagai ‘New York Cheesecake’

Sebagaimana yang diketahui umum, Android telah menggunakan nama pencuci mulut bagi mewakili huruf pertama yang digunakan pada setiap versi platform tersebut. Jika Android M turut dikenali sebagai ‘Marshmallow’, kini Android N pula berkemungkinan besar akan mewakili ‘New York Cheesecake’ sebagaimana yang telah berjaya didedahkan baru-baru ini. Berdasarkan penemuan tersebut, pihak Google dilihat telah menggunakan singkatan ‘nyc’ di dalam repositori AOSP. Walau bagaimanapun, ‘New York Cheesecake’ ini bukanlah sahih kerana ia hanyalah tanggapan awal dan ianya mungkin mewakili maksud lain yang tidak diketahui.

Malah pihak Google juga nampaknya masih lagi belum mengesahkan nama sebenar Android N kerana ianya dilihat masih lagi mengadakan undian online yang meminta pengguna untuk menjawab dua soalan mudah iaitu yang pertama meminta pengguna memasukkan jawapan bagi makanan kegemaran mereka yang bermula dengan huruf ‘N’, manakala soalan kedua pula pengguna diminta untuk memilih salah satu menu kegemaran yang bermula dengan huruf N daripada senarai yang disediakan. Siapa tahu Android N akan lebih dikenali sebagai Android Nutella memandangkan ianya merupakan antara ramalan yang agak popular di Internet.


ZTE bakal lancar telefon pintar baharu Axon 11 5G pada 23 Mac

SHENZHEN, China, 18 Mac 2020 /PRNewswire/ — ZTE Corporation (0763.HK/000063.SZ), penyedia antarabangsa utama bagi penyelesaian telekomunikasi, perusahaan dan teknologi pengguna untuk Internet Mudah Alih, hari ini mengumumkan bahawa ia akan melancarkan telefon pintar 5G baharunya, ZTE Axon 11 pada 23 Mac di China. Menampilkan fungsi dan penciptaan rakaman video, ZTE Axon 11 akan serasi dengan kedua-dua mod SA dan NSA, bertujuan untuk membawa pengalaman 5G yang luar biasa kepada pengguna dengan kelebihan kompetitifnya dalam era 5G.

Pada tahun 2019, ZTE melancarkan telefon pintar unggulan 5G pertamanya, ZTE Axon 10 Pro 5G, yang telah disediakan di lebih 10 buah negara pada skala global. ZTE Axon 10 Pro 5G juga diiktiraf sebagai telefon pintar 5G pertama yang boleh didapati di Eropah Utara, Timur Tengah dan China.

Dengan komitmen untuk menggunakan siri portfolio peranti terminal 5G yang pelbagai bagi memenuhi berbagai-bagai keperluan pengendali, pengguna perusahan dan pengguna dalam berbilang senario perkhidmatan, ZTE telah bekerjasama dengan lebih 30 pembawa global dalam bidang terminal 5G.

Dengan kerjasama pengendali utama Jepun, SoftBank, ZTE berjaya menembusi satu lagi pasaran 5G berkualiti tinggi dengan memperkenalkan telefon pintar unggulan 5G pertamanya, ZTE Axon 10 Pro 5G ke Jepun. Sebagai pengendali pertama di Jepun yang mengumumkan penggunaan 5G dan menyediakan pengguna tempatan dengan perkhidmatan 5G, perkhidmatan 5G SoftBank akan dikendalikan di beberapa kawasan terlebih dahulu dan kemudiannya berkembang ke bandar-bandar utama secara berperingkat-peringkat seperti Tokyo, Osaka dan Nagoya. Hasil daripada ZTE Axon 10 Pro 5G, pengguna akan dapat menikmati perkhidmatan 5G yang belum pernah terjadi sebelum ini seperti AR, VR, Realiti Titik Pandangan Percuma (FR) dan pengalaman permainan yang paling pantas seumpamanya.

Setakat ini, ZTE memperoleh 46 kontrak komersial 5G di seluruh dunia, meliputi China, Eropah, Asia-Pasifik, Timur Tengah dan pasaran-pasaran 5G utama yang lain dan menjalankan kerjasama 5G yang mendalam bersama lebih 70 pembawa di peringkat global.

ZTE ialah penyedia sistem telekomunikasi, peranti mudah alih, dan penyelesaian teknologi perusahaan termaju kepada pengguna, pengendali, syarikat dan pelanggan sektor awam. Sebagai sebahagian daripada strategi ZTE, syarikat komited untuk menyediakan pelanggan dengan inovasi hujung-ke-hujung bersepadu bagi menyampaikan kecemerlangan dan nilai tatkala sektor telekomunikasi dan teknologi maklumat bersatu. Tersenarai dalam bursa saham Hong Kong dan Shenzhen (kod saham H: 0763.HK / kod saham A: 000063.SZ), ZTE menjual produk dan perkhidmatannya di lebih 160 buah negara.

Setakat ini, ZTE memperoleh 46 kontrak 5G komersial dalam pasaran-pasaran utama, seperti Eropah, Asia Pasifik, Timur Tengah dan Afrika (MEA). ZTE memperuntukkan 10 peratus daripada pendapatan tahunannya kepada penyelidikan dan pembangunan dan mengambil peranan kepimpinan dalam organisasi-organisasi penetap standard antarabangsa.

Margaret MaZTE CorporationTel: +86 755 26775189Emel: ma.gaili@zte.com.cn

Keywords:  Computer Networks Computer/Electronics Consumer Electronics Entertainment Internet Technology Mobile Entertainment Telecommunications Telecommunications Carriers and Services Telecommunications Equipment New products/services


Yoodo Tawarkan 20GB Data PERCUMA Khas PUBG Mobile – Membawa Balik Tunai RM600 + RM50 Kredit Yoodo Dalam Acara Pertandingan PUBG

Sempena penajaan kejohanan PUBG Mobile pertama di Malaysia iaitu PUBG Mobile Malaysia National Championship (PMNC) 2018, Yoodo sebagai salah satu penaja utama selain vivo telah menawarkan pakej menarik khusus peminat PUBG Mobile dan pengguna telco ini.

Yoodo secara rasmi mengumumkan bahawa pasukan juara Gank FTY sebagai Yoodo Gank, pasukan eSport rasmi PUBG mereka. Selain itu, Yoodo juga mengadakan dua pusingan pertandingan “Beat-the-Champion” PUBG setiap bulan mulai 28 Mac, pemain dari seluruh dunia boleh mencabar pasukan juara “Yoodo Gank”.

Pertandingan ini akan berdasarkan sistem pemarkahan PMNC 2018, anda boleh mendapat markah tambahan sekiranya menewaskan pasukan “Yoodo Gank”, dan pasukan pemenang akan memenangi hadiah tunai sebanyak RM600 dan kredit Yoodo sebanyak RM50.

Tambahan lagi, Yoodo juga akan menjalankan promosi khas yang menwarkan 20GB data PERCUMA khusus peminat PUBG Mobile sehingga 30 April ini. Sempena ulang tahun pertama PUBG, Yoodo dan Tencent juga mengadakan parti bersama peminat mereka di KL Live pada 23 Mac (Sabtu, 6 petang).

Untuk maklumat lanjut, layari laman rasmi Yoodo.